qundao/data-zh-poetry huggingface dataset:
纺纱行
作者：包熙
朝代：清

吉贝多铃岁收好，机妇家家理妆早。明星灼烁坐纺车，桀埘惊起鸡声哗。银丝抽出白如雪，唯恐布成憎布劣。入市易棉铢两多，喁喁笑语颜色和。债户粮差气如虎，贱售且纾一时苦。老弱依然聚短檐，一身尺布不曾添。
台阳笔记题词·其一
作者：包礼
朝代：清

要从沧海涉风波，才算人间阅历多。剿寇奇功同大树，论文雄辩等长河。台阳德政苍生福，山左清名白雪歌。一自归来无个事，行踪到处寄吟哦。
浪淘沙
作者：包韫珍
朝代：清

玉露下泠泠。斜汉无声。风吹砌竹近三更。一带红墙临小院，飞过流萤。寂寞绕廊行。屈戌双扃。往来魂梦不分明。珠泪半干灯半灺，一晌忪惺。
菩萨蛮·庭前绿叶渐浓，计饯春无半月矣，病起有怀，率成短阕
作者：包韫珍
朝代：清

绿阴一地池塘静。翠生一地罗衫影。扶病倚栏杆。箫声起暮寒。日长云鬓亸。不耐熏香坐。斜日下楼西，梦回闻鸟啼。
赠陈海鹏联
作者：北海风人
朝代：清
体裁：联

欲吃新河鸭；须交陈海鹏。
七里滩阻风
作者：匡南枝
朝代：清

一棹麋城下，风高浪拍天。滩头千橹避，沙尾万舟悬。余霭浮孤鸟，残阳曳暮蝉。沧江虹贯月，谁问米家船。
游阳山庵次韵答李大
作者：匡南枝
朝代：清

曾从春里踏残红，剥啄禅关一笛风。茶味恰添钟梵后，诗情遥在水声中。百年鹤径老松树，三月莺花古佛宫。剩有苍凉数行字，拟参半偈万缘空。
游阳山庵赠宋禅师
作者：匡南枝
朝代：清

犹记祇园九日游，寒山落叶几经秋。惭侬十载徒乌帽，输汝一庵到白头。贝叶飘残来去劫，天花散尽古今愁。虎溪自此宜联社，为爱高人惠远俦。
题黄鹤楼
作者：匡飞仪
朝代：清
体裁：联

前溯千古，后数万年，镇全楚重湖，半壁不容鲸浪撼；上列星辰，下临江汉，羡长天一色，此身高占鹤楼秋。
史梦兰继室田太夫人九十大寿
作者：区伯翘、林翊安
朝代：清
体裁：联

万石风高，百龄祚衍；千门春晓，五世祥开。
游剑潭
作者：区天民
朝代：清

一剑跃波去，宝光时上腾。雄心怀壮士，瘦影渡游僧。龙化津无迹，螺旋水有棱。还看射牛斗，印月见秋澄。
夜雨
作者：升寅马佳氏
朝代：清

薄暮油云野径遮，飞泉竟夜响檐牙。晓来梦断芭蕉雨，开户一庭红蓼花。
昌平道中
作者：升寅马佳氏
朝代：清

碧落迢迢翠黛横，一丘半壑足关情。怪声山鸟始人语，绝壁晴云似马行。乡梦远随流水去，征鞍晚照落霞明。驿楼红处轮蹄歇，独坐还须仗步兵。
晚过胡洞坝
作者：升寅马佳氏
朝代：清

天山回望影皤皤，千里冰天涉冻河。不异归鸦是行客，征鞍常带夕阳多。
简向石村借琴
作者：华与昌
朝代：清

愧我客吟无郢调，闻君东壁有焦桐。已教得趣不弦上，还想怡情再鼓中。绿绮传家经数世，响泉知己遇而翁。瘦蛟裂出空窗雨，为扫匡床听早鸿。
新秋
作者：华之望
朝代：清

嘉树千章覆石床，好携清簟午追凉。风来竹院茶声细，日转桐阴鹤梦长。先涤烦襟依碧涧，待消轻暑制秋裳。闲凭曲沼浑无事，握取盈盈菡萏香。
春怀
作者：华之望
朝代：清

树底茅檐下，栖迟只一龛。白沙迷塞北，红雨梦江南。残局收应易，余杯兴自酣。只谈风月好，藤杖一肩担。
希夷道院对月
作者：华亦祥
朝代：清

托志观群书，意气自跌荡。弱冠走衣食，出门常挹怏。心身寄明发，休戚关疴痒。胡为徒有子，累亲受抑枉。中宵汗浃背，无以立天壤。岂能必显扬，学问在勉疆。读书静怀古，幽斋颇清敞。独夜有鉴观，片月忽开朗。光明荡心胸，钟磬散余响。经义庶剖析，性地待涵养。床头移短檠，灯落淬吾掌。
琼林与宴归寓后作
作者：华亦祥
朝代：清

蹑履螭坳拜紫宸，承恩何事独伤神。远违言训三千里，永诀慈颜二十春。花压儒冠宁误我，露沾宫锦转思亲。鹅肫水碧松衫远，小雨朝来洗绿筠。
挽张之洞联
作者：华仁寿
朝代：清
体裁：联

合德功言为三，备古人不朽盛业；继曾左李而四，作中兴以后名臣。
临江仙·中秋后一夕风雨
作者：华侗
朝代：清

昨夜月明明似水，今宵雨碎风鸣。广寒宫阙白云扃。名花如有恨，好酒亦无情。不睡推窗还看取，残萤小照昏庭。蛩螀凄楚不堪听。疏星难暂露，来日可能晴。
卜算子·秋窗
作者：华侗
朝代：清

暑去渐凉生，小室宜深邃。卷起帘儿对好山，墙角幽花媚。静夜怯灯昏，无酒难成寐。风惹芭蕉雨又来，点滴惊心碎。
苏幕遮·桃花
作者：华侗
朝代：清

火初新，春欲暮。霞灿云蒸，催放玄都树。姐妹红衣秦洞住。重到刘郎，不见渔舟渡。夕阳溪，芳草路。似笑无言，却把韶华做。杨柳丝丝相闲处，嘱咐东风，莫遣清明雨。
扫墓归作示诸弟子侄
作者：华修昌
朝代：清

男儿生不养亲死不送，纵获功名复何用。岂容漫信青囊书，轻以遗骸供簸弄。吁嗟父母入黄泉，艰难仓促资遗赗。迩来奄忽四十年，冬青阴结寒云冻。春秋岁时惟二祭，子弟相随聊伯仲。为言兹山本吉兆，点穴地师未切中。若能移武上高麓，马鬣适当龙脑缝。会当荣名掇科第，经济宏才作梁栋。纷纷各欲主议迁，我坐无言实深痛。犹忆少时侍京邸，先子养亲寄清俸。济人利物日不足，自给箪瓢竟屡空。一朝风烛无寸瓦，黔娄惟有穷途恸。北方既无中古棺，敦匠未能娴斫硥。归来殡葬俱草草，夙夜疚心惟自讼。如今启塘复何有，势将归骨醯鸡瓮。志事未能谋继述，何忍迁移掘枯葑。苟欲亢宗先亢身，若期迈俗惟迈种。仁厚深积游德麟，文章成就翔威凤。居恒每厌堪舆术，拘忌阴阳总虚哄。祖龙反不尽烧却，坐使举世非几贡。何当大破形家言，庶几一醒痴人梦。
江乡初夏即景
作者：华兰
朝代：清

三间茅屋傍江居，椿系轻舟认老渔。细雨新晴斜日好，柳花桥畔卖鲥鱼。
和顾景行忍草庵看菊
作者：华坡
朝代：清

水边萧寺倚高城，老树穿云带晚晴。红叶楼台深暝色，黄花篱落晚秋声。客窗解带逢今雨，僧舍分茶理旧盟。况是霜寒禅榻畔，有人挥麈说无生。
画芙蓉
作者：华坡
朝代：清

秋水空江上，烟霏入夜清。锦城归梦远，晓镜拂奁明。名以烟岚重，香分水殿轻。轻裾鸣翠佩，隔座望盈盈。
邓尉山中
作者：华士芳
朝代：清

不是探梅日，空山气更清。上方寻古寺，下界听钟声。野鸟自呼侣，闲花不问名。诸天稍昏黑，回看暮云平。
黄浦夜泊
作者：华士芳
朝代：清

众水连沧海，三江失故流。涛声时警梦，酒力未降愁。星影随波动，烟光着水浮。天随真得计，入手旧扁舟。
酿花庄杂咏二首
作者：华天衢
朝代：清

春鸟依依择木栖，架间茅屋渡头西。一堤截水聊通路，三户为邻尚隔溪。牧笛横吹芳草乱，渔蓑斜挂夕阳低。此中大有逍遥处，赢得新诗日日题。精卫何知结构难，今来处处足盘桓。绕床流水清堪枕，排闼青山秀可餐。高唱竹枝欢进酒，轻拈莲叶戏为冠。故人有意抱琴至，好就西窗石上弹。
酿花庄杂咏二首·其一
作者：华天衢
朝代：清

春鸟依依择木栖，架间茅屋渡头西。一堤截水聊通路，三户为邻尚隔溪。牧笛横吹芳草乱，渔蓑斜挂夕阳低。此中大有逍遥处，赢得新诗日日题。
酿花庄杂咏二首·其二
作者：华天衢
朝代：清

精卫何知结构难，今来处处足盘桓。绕床流水清堪枕，排闼青山秀可餐。高唱竹枝欢进酒，轻拈莲叶戏为冠。故人有意抱琴至，好就西窗石上弹。
送慕林词丈还胶山
作者：华学易
朝代：清
体裁：七言律诗

聚散真如大海萍，旧交落落感晨星。吟诗久已怜同调，对酒应教笑独醒。万事暗催双鬓白，卅年仍坐一毡青。天寒判袂胶山去，何日重歌问字亭。
上巳集兰亭字
作者：华孳亨
朝代：清

犹有斯文在，无人悟化迁。清时况春日，癸岁又今年。兰气流为水，林风坐可弦。闲情一以畅，虚室亦欣然。
玩鹅池怀古
作者：华守谟
朝代：清

日隐暮山紫，霞光荡池水。右军有遗墟，积翠横旧址。谁实馈生鹅，山阴刘道士。道德几千言，烟云落满纸。万象集毫端，出入清虚里。古迹今尚存，高风不可企。池水自悠悠，景慕何时已。
鹅湖灯市词
作者：华守谟
朝代：清

鹅湖灯市白如昼，春色晴明社公后。市人喧逐声如雷，十字三叉竞奔走。筠竿高架矗天衢，锦树彩缯新结构。蚖膏昭灼烧长空，凤脑辉煌耀墟囿。罘罳岂必尽琉璃，楼阁果然皆锦绣。昔闻汉帝张九华，照见百里延广袤。又闻唐宗上元夕，灯轮廿丈冲列宿。东官涂鸦金碧联，西京盘螭鳞甲透。绿桂烟微出禁帷，金枝焰远摧官漏。雁足铜驼制不同，千载盛世传闻旧。鹅湖一曲抱村居，水碧山青环翠秀。沿堤春树万人家，年谷丰登拜神佑。日排彩仗夸陌头，夜燃华烛绕街右。梨园子弟播新声，南部笙歌陈雅奏。细响还将玉笛吹，洪音并向鲸钟叩。火盛传观远近闻，阛阓喧阗人辐辏。蓬门绣户遍高下，皓齿童颜统长幼。西园才子舞珊鞭，南国佳人飘翠袖。筵开玳瑁新姻娅，杯送玻璃旧婚媾。镇日频倾十贯钱，连宵直过三更候。更有鸡坛文秀士，四壁藏谜看射覆。得间偏从古籍翻，乘机却用精思斗。宋元曲里检牌名，孔孟书中寻句读。雅人俗士互推祥，得采曾教毛颖侑。颂扬盛世制新词，乐事今朝欣邂逅。独是春来雨泽希，天将胜举生成就。豹髓龙膏架上焚，南油西漆市中售。白日天光夜未昏，黄柑酒暖春同侑。十口酣嬉猛省回，神前额首祈天宥。皇恩即刻沛甘霖，敬祝九重无量寿。
浪淘沙·幼儿玉谷学诗颇有可观，因填此解
作者：华宜
朝代：清

吟咏是家风。笑煞而翁。爨烟不起句矜工。痴绝又看痴种继，蠹产书中。格律那沉雄。应恕儿童。乌丝须界写笺红。寄与长安潦倒客，一展眉峰。
满庭芳·清明日归宁舟中作
作者：华宜
朝代：清

桃雨流红，柳烟晕碧，一年佳节清明。蓬窗舒眼，更喜值归宁。梦绕亲庭几度，迢迢水、似隔层城。今宵里，牵衣膝下，好话别离情。心惊。犹记得，争夸玉润，不愧冰清。怎频年毷氉，弹铗神京。劳我椿萱望眼，门楣上、何日春生。家乡近，劝开眉锁，遥岸啭莺声。
踏莎行·题夫子《旷怡轩词钞》后
作者：华宜
朝代：清

才可穷人，文能寿世。证之夫婿真都是。工诗馀事又工词，红牙喜按衣迟紫。宝气腾行，珠光吐字。候封万户荣输此。但愁声倚绿窗难，只应记曲呼娘子。
写秋云一抹赠陈澹江先生
作者：华岩
朝代：清
体裁：七言绝句

孤情只爱写寒秋，便有秋声纸上流。更写白云三四笔，此中曾与故人游。
同徐紫山吴石仓石笋峰看秋色
作者：华岩
朝代：清
体裁：五言律诗

披云深竹里，拄杖乱峰头。怪石一千尺，苍烟四面流。苍幢飘素影，木叶响寒秋。愿借维摩榻，谈经坐小楼。
夏夕
作者：华岩
朝代：清
体裁：五言绝句

雷火烧青林，海风吹欲暮。溪云不得来，雨声隔烟树。
夏日作山水题以填空
作者：华岩
朝代：清
体裁：古风

梧竹阴已深，庭架绿亦茂。夏景呈朱鲜，累络韬芳秀。将学云鸟游，直由意外观。笔力尽屈盘，点刷免荒陋。山令人攀登，水令人浣漱。原坦树槚枌，壁欹凿窗窦。松膏沃径肥，石髓抽兰瘦。耳目一时移，心智忽然凑。
幽居
作者：华岩
朝代：清
体裁：七言律诗

白云岭上伐松杉，架起三间傍石岩。妨帽矮檐茅不剪，钩衣苦竹笋常芟。厨穿活水供茶灶，壁画鲜风送客帆。自有小天容我乐，且携杯酒封花衔。
春日过紫山草堂不值
作者：华岩
朝代：清
体裁：五言律诗

晓越城西陌，湖风吹客颜。苍苍烟水窟，小小雨花关。鸡犬寒梅外，琴书深竹间。徘徊不敢问，独对南屏山。
晓景
作者：华岩
朝代：清
体裁：五言绝句

晓月淡长空，新岚浮远树。数峰青不齐，乱插云深处。
秋潭吟
作者：华岩
朝代：清
体裁：古风

川谷险不塞，林薮幽可探。夙驾兴东郭，遥遥诣西潭。坐揽石壁趣，泼面飞生岚。萝蔓互牵束，蓠芷相䰐鬖。鸟佚攀树息，鱼定抱沙潜。溪嗽无止水，云卧有寒岩。明游情已怿，暮观智自酣。感此捐猥吝，澄抱绝痴贪。
秋潮
作者：华岩
朝代：清
体裁：古风

龙君猎秋海，甲士三十万。控弦向西发，百怪咸走遁。当空曳珠旗，飙轮上下飞。后军击灵鼍，白马无人骑。冰雪满天来，两岸殷其雷。吴云不得渡，越山渐欲摧。忽如一匹练，并力细细裁。又如白芙蓉，朵朵当花开。对此心骨爽，登舟驾兰桨。散发入中流，一啸千波响。江色寒苍苍，疏林下夕阳。浩歌独归去，幽梦在龙堂。
薛枫山以扇索画题此
作者：华岩
朝代：清
体裁：七言绝句

径响登山屐一双，客来访我绿筠窗。扇头索画吴淞水，雨雨烟烟剪半江。
题恽南田画册
作者：华岩
朝代：清
体裁：七言绝句

笔尖刷却世间尘，能使江山面目新。我亦低头经意匠，烟霞先后不同春。
题松月图赠宁都魏山人
作者：华岩
朝代：清
体裁：五言绝句

何来一片月，清光净如水。荡入空翠中，松风吹不起。
东院西席□□勋先生
作者：华岭
朝代：清
体裁：七言绝句

绳武鸿名远近扬，文追韩柳仰词场。春风恰好来仪咏，一座欣占彩凤香。
乡村即席
作者：华岭
朝代：清
体裁：七言绝句

知己谈心念久存，一时闲步值乡村。不知话别归程晚，□□殷勤酒满樽。
五日即席
作者：华岭
朝代：清
体裁：七言绝句

咏到菖蒲酒便佳，光阴为客巧安排。绿槐相映榴花醉，拟卧烟霞乐素怀。
初春阴雨
作者：华岭
朝代：清
体裁：七言绝句

整日风凄雾不开，空庭时见雨相催。吾徒却虑深山里，孰意归帆两处回。
十六字令·小楼一夜听雨
作者：华岭
朝代：清
体裁：词

楼，一夜声从枕上悠。听不寐，风雨动春愁。
又
作者：华岭
朝代：清
体裁：七言绝句

为羡清真不尚华，全凭白战实堪夸。丹功愿借先生力，指点凡禽莫类鸦。
又
作者：华岭
朝代：清
体裁：七言绝句

久无膏雨慰乡氓，酷暑难堪致不平。坐视哀鸿人莫省，胡嫌荆棘步难行。
又
作者：华岭
朝代：清
体裁：七言绝句

偶步芳郊到水源，落英深处见孤村。故人邀我情何限，暂话桑麻酒满樽。
又
作者：华岭
朝代：清
体裁：七言绝句

却爱才华是国华，十联应作御屏夸。迩来窃幸经亲□，终觉讴吟似昔鸦。
又
作者：华岭
朝代：清
体裁：七言绝句

怅我途穷世所无，平生阅历半多虞。钟声一觉红尘梦，抱道依然是故吾。
又
作者：华岭
朝代：清
体裁：七言绝句

曾经陆羽品泉馨，何幸今朝饮此亭。不特香生能解渴，茶烟静伴数峰青。
又
作者：华岭
朝代：清
体裁：七言绝句

知君六艺得精华，犹觉谦谦不我夸。应是化机参易理，望将飞跃悟□鸦。
又
作者：华岭
朝代：清
体裁：七言绝句

素无蓄积一囊空，乐道年年守固穷。屡次承捐原勉力，不知金尽愧飞鸿。
又
作者：华岭
朝代：清
体裁：七言绝句

须知积谷是民脂，补助凶荒固所宜。试问当前司事府，哀鸿待哺盍筹思。
又和杨叔赓茂才原韵两首·其一
作者：华岭
朝代：清
体裁：七言绝句

不愧君才是作家，刻承惠爱咏梅花。白云回首情如昨，报之琼瑶敢拜嘉。
又和杨叔赓茂才原韵两首·其二
作者：华岭
朝代：清
体裁：七言绝句

诗爱先生竟不群，耐人寻味有余芬。自惭执笔荒疏久，漫步清尘博一欣。
友赏菊招饮·其一
作者：华岭
朝代：清
体裁：七言绝句

蒙爱开筵各举觞，金英看遍醉君堂。分明三径风流好，归袖还携晚节香。
友赏菊招饮·其二
作者：华岭
朝代：清
体裁：七言绝句

此处东篱性傲霜，不随俗艳斗芬芳。欣今特为名花谱，翻伴高人侑百觞。
和杨叔赓茂才原韵两首·其一
作者：华岭
朝代：清
体裁：七言绝句

小桥东畔有诗家，著作曾刊可种花。名士风流深景仰，拜吟妙句入时嘉。
和杨叔赓茂才原韵两首·其二
作者：华岭
朝代：清
体裁：七言绝句

羡君学业迥超群，叠咏梅花韵亦芬。欲和琳琅频搁笔，聊呈俚语助余欣。
四月望后小徒折木香一枝奉余
作者：华岭
朝代：清
体裁：七言绝句

小徒回院兴犹赊，说向归途折此花。却爱淡妆非俗艳，晶瓶间映水清华。
夏五月有燕不巢
作者：华岭
朝代：清
体裁：七言绝句

□固呢喃羽亦轻，连朝堂上自怡情。旧巢想尔依然在，故意归迟到月明。
夏卧不寐
作者：华岭
朝代：清
体裁：五言律诗

为受炎威逼，终宵梦不成。蛾飞灯一点，鹤唳月三更。隔帐蚊难静，栖巢燕有声。星稀横碧汉，蕉叶自风清。
夏日写怀
作者：华岭
朝代：清
体裁：七言绝句

久思挥麈话桑麻，怎奈尘嚣境未嘉。磨折此生难自遣，聊将书法学簪花。
夏日望雨
作者：华岭
朝代：清
体裁：七言绝句

农功辛苦念斯氓，连日炎威怅久晴。翘首云霓人望切，只祈霖雨慰耘耕。
夏旱民饥
作者：华岭
朝代：清
体裁：七言绝句

苗将枯槁尽怆遑，力勉饥驱日日忙。积谷有仓原济急，及时补助莫相忘。
感许师祖念铭有怀
作者：华岭
朝代：清
体裁：七言绝句

回首当年暗自伤，九龄失怙入云房。流离兵劫浑如梦，端□提携不敢忘。
春怀·其一
作者：华岭
朝代：清
体裁：七言绝句

散策东郊胜景开，每逢题咏扫苍苔。当前领略幽人赏，醉卧烟霞看几回。
春怀·其二
作者：华岭
朝代：清
体裁：七言绝句

微风细雨拂清波，远望山青笑意多。知是阳春好烟景，供人玩赏乐岩阿。
春日遣怀·其一
作者：华岭
朝代：清
体裁：七言绝句

新烟绿柳倚溪斜，一日风光满树花。却爱当前春景好，争将妍丽斗奇葩。
春日遣怀·其七
作者：华岭
朝代：清
体裁：七言绝句

用意何夸在笔先，每从落纸愧云烟。才疏枉费推敲力，灯火偏迟爱月眠。
春日遣怀·其三
作者：华岭
朝代：清
体裁：七言绝句

花暖春风谁占先，彩绳斜挂满林烟。宵来共玩楼头月，樽酒浑忘一霎眠。
春日遣怀·其九
作者：华岭
朝代：清
体裁：七言绝句

云敛烟笼落日斜，闲将樽酒话桑麻。多情却爱春风好，尚送余晖照碧纱。
春日遣怀·其二
作者：华岭
朝代：清
体裁：七言绝句

杂沓香舆满径斜，争看人面映桃花。不知红紫当前竟，谁是春风第一葩。
春日遣怀·其五
作者：华岭
朝代：清
体裁：七言绝句

一为年来老眼花，春光虽好兴非奢。纵教漫步芳尘后，枵腹空谈愧大家。
春日遣怀·其八
作者：华岭
朝代：清
体裁：七言绝句

一窗花影每迟延，摇曳春光似去年。更爱好风能伴读，频教开卷咏晴天。
春日遣怀·其六
作者：华岭
朝代：清
体裁：七言绝句

一带村烟合径斜，绿杨依旧护桑麻。夕阳似爱幽人赏，风送天香透碧纱。
春日遣怀·其十
作者：华岭
朝代：清
体裁：七言绝句

须记韶华不少延，青春莫待悔当年。试看济济词林客，尽是功深雨化天。
春日遣怀·其四
作者：华岭
朝代：清
体裁：七言绝句

春城乍见两三花，偶一盘桓兴自奢。相访桃源疑有路，停车为爱白云家。
春晴
作者：华岭
朝代：清
体裁：七言绝句

微风习习暗相催，披拂晴光满翠苔。恰好饧箫吹一路，村边春暖杏花开。
春燕
作者：华岭
朝代：清
体裁：七言绝句

帘桁频探燕自来，年年春社若相催。旧巢到处偏能认，伴我呢喃岁一回。
春阴
作者：华岭
朝代：清
体裁：七言绝句

浓云低度画桥东，细雨斜吹杨柳风。一夜小楼春漏永，子规枝上听啼红。
春雷
作者：华岭
朝代：清
体裁：七言绝句

二月花飞六出寒，偶从坐卧忆袁安。恍疑柳絮因风起，压遍梨枝带月看。
晚眺
作者：华岭
朝代：清
体裁：七言绝句

斜阳西照麦畦晴，一带苍松映水清。却爱儿童春兴好，偏教翘首放风筝。
望雨
作者：华岭
朝代：清
体裁：七言绝句

迩来未见雨如丝，为望云催漫作诗。天德好生非必旱，甘霖迟早或难知。
杨柳
作者：华岭
朝代：清
体裁：七言绝句

闲看杨柳舞丝斜，拂水笼烟景亦佳。尽日堤边风不定，纤腰偏是惜年华。
梅花·其一
作者：华岭
朝代：清
体裁：七言绝句

每从雪后咏名花，玉蕊争春透碧纱。曾记淡妆迎客梦，一帘月魄暗香遮。
梅花·其二
作者：华岭
朝代：清
体裁：七言绝句

绝妙仙子绿萼花，清香带月上窗纱。却怜无限含羞态，犹似孤山面半遮。
步杨叔庚茂才花甲双庆·其一
作者：华岭
朝代：清
体裁：七言律诗

答尊自古说高年，为羡先生齿德全。一代文风开绛帐，双星同日醉琼筵。欣将贾氏充闾咏，快读梁家举案篇。洵□荣华超世俗，逍遥诗酒乐于焉。
步杨叔庚茂才花甲双庆·其二
作者：华岭
朝代：清
体裁：七言律诗

争春桃李半君门，化雨群沾教育恩。偕老有歌联韵事，承欢遂愿赋新婚。遣怀风月应藏酒，极目楼台可望孙。知是神仙花甲巧，白云有客祝椒樽。
泉亭小饮
作者：华岭
朝代：清
体裁：七言绝句

为爱清泉味自馨，邀朋畅饮小山亭。归舟夜泊龙峰下，不尽溪流隔岸听。
浪淘沙·暮春即景
作者：华岭
朝代：清
体裁：词

翠羽护桑麻，风景都佳。纷纷蜂蝶过邻家。却羡游人吟兴惬，满眼飞花。陇畔绿云遮，碧晕天涯。江城未听笛声哗。为爱夕阳无限好，春色非赊。
游惠泉山
作者：华岭
朝代：清
体裁：七言绝句

泉亭茗后即登山，路转峰回尽翠环。为爱云霞临绝顶，浑忘风景是尘寰。
牡丹·其一
作者：华岭
朝代：清
体裁：七言绝句

青帝多情许艳妆，一枝春色绮霞长。名花自有知音赏，特向山窗竞吐芳。
牡丹·其二
作者：华岭
朝代：清
体裁：七言绝句

数茎红艳耀新妆，摇曳春华日影长。曾伴太真邀特赏，也知国色冠群芳。
眼儿媚·春日遣怀
作者：华岭
朝代：清
体裁：词

千红万紫耀晴光，一带绕云房。东风乍拂，满林斗艳，入座留香。如斯春色伊谁赏，闲听鸟声长。低徊不尽，远山翠黛，大地文章。
眼儿媚·竹
作者：华岭
朝代：清
体裁：词

只将劲节傲芬芳，阅历岁华长。春晴乍转，翠羞红杏，碧晕青杨。一竿清影留客赏，准拟醉飞觞。风来遣兴，猫头起舞，凤尾低昂。
祝少期许师祖六旬之庆·其一
作者：华岭
朝代：清
体裁：七言绝句

妙笔新词入化功，才兼元史有谁同。胸将道德千言蕴，花甲遥瞻紫气东。
祝少期许师祖六旬之庆·其二
作者：华岭
朝代：清
体裁：七言绝句

洪范潜修五福中，还凭元妙振宗风。功深克绍飞升术，拟祝旌阳一寿翁。
米贵倡捐平价
作者：华岭
朝代：清
体裁：七言绝句

奢华竞尚世宜空，况值年荒莫怪穷。虽有劝捐诸善士，恐难设法救哀鸿。
蔷薇·其一
作者：华岭
朝代：清
体裁：七言绝句

日影花光相映红，芬芳时度一帘风。莫嫌架上无多艳，点缀奚非造化功。
蔷薇·其二
作者：华岭
朝代：清
体裁：七言绝句

闲看花影隔帘红，几度香飘送晓风。秾艳却教吟似锦，果谁妙手剪裁工。
蚊子
作者：华岭
朝代：清
体裁：七言绝句

忽惊枕畔听雷鸣，却是蚊飞翼有声。入梦似嫌贪果腹，不知苦口唤人醒。
蜻蜓
作者：华岭
朝代：清
体裁：七言绝句

闲傍清波款款飞，小园深处度斜晖。临池谁识蜻蜓乐，舞罢风前得所依。
蝇·其一
作者：华岭
朝代：清
体裁：七言绝句

依然故态日西东，几醉清樽复厕中。到处营营迷□白，扰人坐卧乱人聪。
蝇·其二
作者：华岭
朝代：清
体裁：七言绝句

临暑凭依势亦雄，非无大志爱钻攻。任君偶尔挥将去，却又潜飞到眼中。
蝉
作者：华岭
朝代：清
体裁：七言绝句

聒耳蝉声动客情，绿槐高唱早驰名。三更饮露心原洁，一树迎风响自清。
螳螂
作者：华岭
朝代：清
体裁：七言绝句

螳臂由来勇自居，全凭有力可当车。秋枝几度全身□，依旧横行习未除。
贺华湘卿拔贡
作者：华岭
朝代：清
体裁：七言绝句

独冠群英品自超，文夸拔帜列熙朝。春风定卜长安路，得意重看姓字标。
贺华湘卿拔贡
作者：华岭
朝代：清
体裁：七言绝句

知君经史一身包，正得文才庆拔茅。为想当时征战事，若何得意细推敲。
贺盛旭人方伯·其一
作者：华岭
朝代：清
体裁：七言绝句

德者由来必寿昌，勋名岂特焕旂常。德星偏许耆英众，争羡江南似洛阳。
贺盛旭人方伯·其二
作者：华岭
朝代：清
体裁：七言绝句

一朝解绶赋归田，彭泽高风仰大贤。更得华封三祝咏，荣推兰桂庆瓜绵。
赋得司马题桥得桥字五言六韵
作者：华岭
朝代：清
体裁：五言排律

顿切封侯念，成都路一条。雄才堪破浪，壮志却题桥。谱牒青衫借，文章白眼骄。弃投寒士笔，为谢玉人箫。凤手伊谁负，虹腰许独标。临筇千古事，勋业果群超。
赋得绿杨花扑一溪烟 其三 得花字五言六韵
作者：华岭
朝代：清
体裁：五言排律

绿杨三月暮，溪畔正飞花。缕缕妆烟景，纷纷扑水涯。鱼来应啑影，鹤避误烹茶。笼雾迷春黛，烘云斗曙霞。铺排毡一片，吟咏雪群夸。偶借东风力，香吹卖酒家。
赋得绿杨花扑一溪烟 其二 得杨字六韵
作者：华岭
朝代：清
体裁：五言排律

忽讶烟光合，迷离绕绿杨。溪凭千点扑，花惹一春忙。鹭破晖全白，鹂穿色半黄。折宜吹客笛，梦合宿渔航。漫叶蛾眉咏，轻拢鸭篆香。圣朝恩泽渥，草木尽欣阳。
赋得绿杨花扑一溪烟 其四 得溪字五言六韵
作者：华岭
朝代：清
体裁：五言排律

一望烟无际，杨花落正齐。全林摇绿荫，尽日扑清溪。咏雪人堪忆，操舟路欲迷。鹭鸶飞不破，蛱蝶误应栖。细逐秋蓬散，轻随晓雾低。钓徒今在否，汉苑早名题。
赋得绿杨花扑一溪烟·其一
作者：华岭
朝代：清
体裁：五言排律

扑尽溪边路，杨花色正娇。白疑飞六出，绿又散千条。点缀宜书砚，颠狂入画桥。迎风腰自舞，笼水雾难消。曾擅龙池色，还同凤篆飘。桃源如不远，渔子定相招。
赠张孟抚先生
作者：华岭
朝代：清
体裁：七言绝句

羡君学识出寻常，得咏春风引兴长。桃李有缘沾雨化，半窗花影挹晴光。
赠张孟甫先生
作者：华岭
朝代：清
体裁：七言绝句

数年聚首挹清华，咏月吟风未敢夸。兴到浑忘频刻烛，黄庭课罢学□鸦。
述怀
作者：华岭
朝代：清
体裁：七言绝句

□角离家欲断肠，丹功莫挽两亲亡。白云片片留人住，未许尘寰认故乡。
雏燕
作者：华岭
朝代：清
体裁：七言绝句

一帘旭日未升东，正得清闲在梦中。却恨分巢新燕子，恼人纷扰枕边风。
晚自松门归蓼村
作者：华岳莲
朝代：清

迢遰松门晚，迂回向水边。鸟惊槲叶路，人语柳塘烟。细火临江市，清沤出浦船。莫愁归路远，月上见前川。
检得故衣
作者：华岳莲
朝代：清

亲裁半臂护轻寒，叠向空箱不忍看。痛忆长眠泉下客，九秋霜重纸衣单。
山居月夜
作者：华希闵
朝代：清

苍翠落虚牖，坐对龙山峰。忽看峰际月，已挂溪头松。月高淡星汉，倒影溪流中。境静尘俗屏，人闲眺所空。泯心欲忘我，如游上皇风。此时何所有，云外闻疏钟。
沁园春·病中诀别口占
作者：华慧空
朝代：清

六十年来，弱草栖尘，春归梦醒。似吐丝作茧，缠绵欲尽，采花酿蜜，辛苦垂成。多病衮师，无家织素，弃置何烦属累卿。今而后，把幻缘剪断，万劫冥冥。知卿影事萦情，料难禁、悲从腹里生。怅芦帘纸阁，芸编历乱，冰床雪被，兰炷青荧。眼莫长开，肠休频转，留取禅心伴老僧。来朝去，便鸳摩一卷，送我西行。
浣溪沙·清明日，携儿妇踏青过浦静来表姊，斋头阅其所填新词，欣然继作
作者：华慧空
朝代：清

寒食初过报好晨。踏青携伴访佳人。吟窗艳思坐生春。曲里燕莺歌婉转，毫端花草斗鲜新。底须绮陌趁香尘。
临江仙
作者：华文炳
朝代：清

毕竟今朝留不住，随郎且下西洲。平分离恨与郎谋。旧愁郎自认，容妾认新愁。谁道愁来还合并，欲分新旧无由。无情最是木兰舟。趁潮过浦口，流泪滴矶头。
临江仙·七夕
作者：华文炳
朝代：清

金井碧梧吹落叶，一天凉意初秋。水晶山枕看牵牛。情随今夜尽，恩是隔年留。可惜长生欢意绪，说来花泪盈兜。彩云散尽水空流。绛纱银烛暗，空照月如钩。
忆王孙·垂虹桥
作者：华文炳
朝代：清

垂虹垂柳正如丝。油碧春江二月时。酒旆临风映水湄。比红儿。十五吴娃唱竹枝。
采桑子·为霖苍赋
作者：华文炳
朝代：清

章台杨柳枝枝好，明月箜篌。宝镜香篝。中有佳人字莫愁。使君也有罗敷在，锦帐春浮。寄语琼楼。不是莲花不并头。
北渡黄河甫登岸风雨即至驴背上诗以纪之
作者：华日跻
朝代：清
体裁：古风

黄河九曲来昆仑，奔流激湍争喧屯。禹王明德亦远矣，吞天浴日嗟行人。行人赉钱争竞渡，舟子常年纷若雾。须臾鼓棹渡河来，约束蛟龙不敢怒。蓦起狂飙吼蓼蘋，雨霰飘摇雷作嗔。穷途孑孓荒烟里，回看恍惚凭夷尊。旅社彷徨发浩歌，一饮一斗朱颜酡。返思时会争瞬息，渡河死者何其多。
东林废院和韵
作者：华时亨
朝代：清

仿佛当年曳杖翁，白云来往有无中。月明闲照兴亡迹，都付渔樵一笛风。每从讲易见天心，柳色池塘带雨深。松柏耐寒霜雪后，依然颠木又成林。
东林废院和韵·其一
作者：华时亨
朝代：清
体裁：七言绝句

仿佛当年曳杖翁，白云来往有无中。月明闲照兴亡迹，都付渔樵一笛风。
东林废院和韵·其二
作者：华时亨
朝代：清
体裁：七言绝句

每从讲易见天心，柳色池塘带雨深。松柏耐寒霜雪后，依然颠木又成林。
送卧云南旋
作者：华有恒
朝代：清

那堪客里又临岐，惜别应教策马迟。头白异乡还剩我，眼青归路更看谁。歌残江岸风中柳，写遍云山雾里诗。橘绿橙黄秋正好，满湖菱芡到家时。
挽张之洞联
作者：华根纳
朝代：清
体裁：联

中朝有司马相公，远人正喜瞻黄发；异地识龙图老子，遗像应知在紫光。
北禅寺
作者：华毓荣
朝代：清

空门闭苍翠，坐对寒山暮。僧定落花深，鸟散清钟度。瑟瑟闻残荷，微微滴秋露。众籁寂不喧，悠然惬吾素。
忆同社诸子
作者：华毓荣
朝代：清

章水晴霞迥，西山暮雨收。无边原上草，都是客中愁。系艇风花岸，悬灯雪月楼。匆匆一为别，啼鴂满芳洲。
谒高忠宪公祠
作者：华毓荣
朝代：清

先生当百六，砥柱一孤臣。祠掩空山古，人游止水春。遗书悬日月，拜表答君亲。千载斯文在，松杉晓雨新。
秋扇
作者：华氏
朝代：清

箧里深藏得自完，人情冷暖一何叹。劝君切莫轻抛掷，留待春回另眼看。
纸鸢
作者：华氏
朝代：清

借得东方力，无端生羽翰。一丝通线索，谁不仰头看。
萤
作者：华氏
朝代：清

自信微明在，秋来委砌傍。在生同腐草，没后有馀光。
香
作者：华氏
朝代：清

解秽除烦豁性灵，玉炉风细绕彤庭。最怜宝鼎烟销后，身巴成灰气尚馨。
祁门竹枝词四首
作者：华汝楫
朝代：清

四面岚光拥斗城，眼前排闼翠微横。行人如入山阴道，万壑千岩不识名。凤凰山麓径横斜，换渡频通隔涧槎。一勺凤泉清澈底，半山亭下试新茶。屋角悬灯夹路旁，祁山月出又昏黄。不知敬礼何神佛，比户门前一瓣香。不是齐门弹铗居，盘飨也叹食无鱼。鱼龙鸡凤灵芝草，里谚传来信不虚。
祁门竹枝词四首·其一
作者：华汝楫
朝代：清

四面岚光拥斗城，眼前排闼翠微横。行人如入山阴道，万壑千岩不识名。
祁门竹枝词四首·其三
作者：华汝楫
朝代：清

屋角悬灯夹路旁，祁山月出又昏黄。不知敬礼何神佛，比户门前一瓣香。
祁门竹枝词四首·其二
作者：华汝楫
朝代：清

凤凰山麓径横斜，换渡频通隔涧槎。一勺凤泉清澈底，半山亭下试新茶。
祁门竹枝词四首·其四
作者：华汝楫
朝代：清

不是齐门弹铗居，盘飨也叹食无鱼。鱼龙鸡凤灵芝草，里谚传来信不虚。
寻碧山吟社遗址怀兴复诸先生
作者：华沅
朝代：清

披榛寻古社，寂寂深山境。龙缝白云封，藓气凝霜冷。缅彼旧吟人，令我心耿耿。春风翛然来，岚光漾日影。俯仰今昔间，不定如萍梗。行行碧山阿，钟声度西岭。
正月廿一日徐二机招同人社集惠山炼石阁小饮复步石林看梅得池字
作者：华沅
朝代：清

澹荡春光入小诗，寻僧更访岁寒姿。迎风回雪飘苍径，带影和云卧绿池。索笑几忘人坐久，耐吟翻觉我来迟。言归携手同惆怅，斜月疏烟动远思。
渡江
作者：华沅
朝代：清

夕阳鸣橹下邗沟，叶叶风帆江上秋。八月鲤鱼风信早，荻花吹白钓人头。
石浪庵山楼社集得处字
作者：华沅
朝代：清

悬岩象波涛，结构楼轩翥。浪头突起绿摇天，不见风帆落何处。枕石生日月，排浪分昏曙。中有吟瓢挂树梢，一任落花随水去。
赤壁矶石坊
作者：华沅
朝代：清
体裁：联

弹指去来今，一瓣心香生予晚；持幢秦豫楚，卅年游迹与公同。
哭杨炯章二首
作者：华湘
朝代：清

斯人不可作，凄恻感时艰。力尽娱亲老，心劳作吏还。容华销簿领，髀肉落关山。历历平生事，临风涕泪潸。京国支难久，怜君独我哀。万分从客死，千里命医来。裹药畏炉煮，遗金伏枕开。余生翻得在，华屋首重回。
哭杨炯章二首·其一
作者：华湘
朝代：清

斯人不可作，凄恻感时艰。力尽娱亲老，心劳作吏还。容华销簿领，髀肉落关山。历历平生事，临风涕泪潸。
哭杨炯章二首·其二
作者：华湘
朝代：清

京国支难久，怜君独我哀。万分从客死，千里命医来。裹药畏炉煮，遗金伏枕开。余生翻得在，华屋首重回。
夏日寄邹环西表弟
作者：华炳微
朝代：清

暮蝉高柳雨池塘，雨过南轩菡萏香。忽忆故人天际去，石渠何似水亭凉。
过商岩酿花庄
作者：华炳微
朝代：清

柳根斜日系孤篷，乘兴追寻湖水东。物外久忘秦世事，此中还有晋人风。古梅瘦鹤林逋客，白酒黄花彭泽翁。我自入林犹未密，卜居邻近往来通。
夜坐
作者：华炳泰
朝代：清

检点奚囊少鹔鹴，清宵何处问台浆。天于我辈宁无意，节近残冬倍可伤。对此严寒梅几点，照人无寐月他乡。谁家漫奏关山曲，若为王孙惹恨长。
秋深
作者：华炳泰
朝代：清

漫道秋深漏亦迟，昏鸦犹未定栖枝。清闺刀尺含愁夕，虚馆茱萸中酒时。转尽羊肠孤客路，添成蛇足几篇诗。行吟不到销魂地，肯信当年宋玉悲。
苏轼祠联
作者：华瑞璜
朝代：清
体裁：联

泥上偶然留指爪；故乡无此好湖山。
小圃二首
作者：华白滋
朝代：清

老藤不知年，野花不入谱。随意加点缀，便字成小圃。何必辋川庄，始足垂千古。兀然坐高秋，谁可与欢者。白云生几上，清泉绕榻下。明月忽复来，呼童煮菜把。
小圃二首·其一
作者：华白滋
朝代：清
体裁：古风

老藤不知年，野花不入谱。随意加点缀，便字成小圃。何必辋川庄，始足垂千古。
小圃二首·其二
作者：华白滋
朝代：清
体裁：古风

兀然坐高秋，谁可与欢者。白云生几上，清泉绕榻下。明月忽复来，呼童煮菜把。
幽居杂咏
作者：华白滋
朝代：清
体裁：七言律诗

溪边新结小团瓢，户外宁知市与朝。无供也须留客坐，有花何必待人邀。自知疏懒性成癖，谁谓清闲福未饶。如此长贫亦韵事，不妨卒岁混渔樵。
暮春同曾梅峰游秦园
作者：华硕宣
朝代：清

可惜韶光晚，重来景更幽。花疏蝴蝶懒，春老杜鹃愁。高涧泉声落，青川白云浮。遥看山月上，沿月棹归舟。
读陶
作者：华硕宣
朝代：清

不好谈元不好禅，已超仙佛了尘缘。醉中岁月浑忘我，梦里羲皇别有天。人澹始知豪杰妄，心空方悟逸民贤。先生清节高千古，四皓还嫌守未坚。
赠别敖山来先生
作者：华硕宣
朝代：清

无边烟草暮愁生，况复愁中送远行。最是客怀愁绝处，晓风残角和鸡声。
天香
作者：华章庆
朝代：清

几点疏星，一痕淡月，照人永夜无寐。香烬慵添，愁来不断，刬地西风又起。当时情事，有窗外、鹦哥能记。翠袖空余绀唾，红绡尚凝清泪。凭教画栏遍倚。奈望中、长安迢递。但见长河如练，远山如髻。何限云情雨意，引渺渺予怀向天际。待续前欢，除非梦里。
浣溪沙
作者：华章庆
朝代：清

一夜花飞满地红。余寒尚峭怯春风。起来无力倚薰笼。闲卷珠帘招乳燕，慵开玉镜理盘龙。画眉深浅为谁工。
菩萨蛮
作者：华章庆
朝代：清

新愁似与新秋约，西风日夕吹萧索。月色满阑干，徘徊独自看。旧欢浑似梦，悔把情根种。梦也几曾圆，百虫声里眠。
醉花阴
作者：华章庆
朝代：清

一春长向花前醉，良夜还迟睡。画阁晓妆慵，双颊红消，卷帘山横翠。裁书欲寄凭谁寄，磨减鸳鸯字。盼断北归鸿，雨滴空阶，不抵相思泪。
范雎
作者：华绍濂
朝代：清
体裁：五言律诗

伏匿更名姓，依人函谷游。匡君疏骨肉，取相快恩仇。为有绨袍赠，应将莝豆酬。解衣兼惠食，故友尚绸缪。
韩信
作者：华绍濂
朝代：清

岂料无双士，还同哙等看。真王不负汉，大将独追韩。功已高三杰，恩犹报一餐。最怜钟室恨，辜负钓鱼竿。
一萼红·秋海棠
作者：华胥
朝代：清

启扉筠，怕尖风零雨，愁绝倚栏人。翠袂笼寒，粉容倦昼，泪眸依旧伤春。相怜处、双鬟移照，篝影暗、曾误湿仙裙。冷艳啼螀，晴娇舞蝶，总是销魂。谁料蘋波乍起，奈山斋秋寂，几度逡巡。懒向妆楼，偏留苔径，依徊帘底温存。任参差、轻盈低亚，逗疏萤、藻井又黄昏。能共兰荪结佩，惆怅芳辰。
临江仙·题竹斋
作者：华胥
朝代：清

不道百城雄据，须教万卷长添。高斋特立倚云天。郑家书带，曾裹碧阶前。最是纸窗深处，嫌他暮雨无边。一枝空翠半笼烟。夜阑容与，肯放月孤圆。
夜合花·七夕前二夕遣伻返锡感赋
作者：华胥
朝代：清

无泪堪挥，有愁难寄，几番梦冷江枫。焦阴渐老，犹将书卷重封。银河近，故园通。早归心、惊落秋空。更凝睇处，新蟾半吐，凉叶梧桐。痴儿娇女还同。应在峰前候雁，树杪看篷。锦笺未到，先悲砌语寒蛩。长干上，任飘蓬。加餐须记，冰壶渴火，夏簟薰风。
宴清都·嘉禾遇曹希文，同过武原，下榻书巢
作者：华胥
朝代：清

不减冶游兴。韶光在。霏微絮乱烟暝。秦驻花殷，由拳浪软，去留难定。寻了熟鹭训鸥，许重过、书巢鹤艇。怅春归、啼鸟都稀，筠帘昼长人静。更看碧宇澄空，海津尘远，风岫霞冷。年时赋别江郎梦，老鬓花犹胜。故园已隔三霜，拼到处，清尊醉醒。还凝伫、万绿芳丛，一蟾素影。
桂枝香·寄怀白下何次德孝廉
作者：华胥
朝代：清

新凉时节。怅秣陵潮远，鸣鸡天末。蓼雨颦波，不尽闲愁相接。断蝉岂为西风老，伴孤吟、一枝凄绝。雁绳横写，夕阳明处，乱峰残缺。曾倚艇、春江烟阔。想百尺朱楼，暮帘时戛。燕子身轻，何事不随花月。乌衣玉尘风流在，尽年年、负他桃叶。几时问渡，秦淮听数，旗亭歌阕。
殢人娇·赠妓，同周雪客、王衣尚赋
作者：华胥
朝代：清

黛色风轻，粉痕潮浅。亸燕尾、绿云双剪。炭兽炉边，雪猊帘畔，任顾曲、吹笙泥他柔暖。晓阁瞢腾，晚香零乱。还絮语、玉钗恩怨。算月盈亏，移家近远。待绣户、春风笑桃人面。
法曲献仙音·访济宁杨仙磴广文
作者：华胥
朝代：清

雁齿横桥，鸭头匀水，烟艇旋寻芳渚。岸柳分阴，砌苔侵雨。依稀旧曾游处。问人在桐花下，绿窗睡正午。乍相遇，且休题玉壶情绪，但胜得、鬖鬖漫夸如许。赋笔总无凭，消几番、春艳迟暮。东鲁风流，道那日、吴蒙犹敌。甚江山佳丽，点人凄凉纨素。
虞美人·过恽元介话旧
作者：华胥
朝代：清

髫年挑尽兰缸话。引剑青尊下。几回花发几销魂。长共一帘蟾彩向黄昏。君今自在青云上。蓑笠容来往。藓阶留印旧游踪，还倚碧烟春嶂翠屏风。
解语花·花朝春分
作者：华胥
朝代：清

轻风皱瀫，稚雨烘烟，小院嫌岑寂。燕归曾识。剪芳痕、依旧草昏南陌。分来国色。都不管、寒香狼藉。空几度、阴晴费了，染成一庭碧。屈指韶光堪惜。艳冷辉迟，喜花期兹日。风信迢遥，更倡条、嫩叶数番消得。听残玉笛。临画槛、杏杉吹湿。怅无憀、远黛轻柔，薄恨依然积。
工所即事
作者：华蔼
朝代：清

蒙安供董率，鸦步共追陪。天际风花合，山腰龙窟开。工期岁月积，俗吏斗稍材。落日归旗子，鸣鸡唤小催。锣敲夫上档，梆击匠登台。地势凭穿？，宫门任往来。夯声震空谷，锄隙及荒峐。日色凝黄瓦，云光映白灰。胯车推饷食，驿马送银枚。木克飞晴练，阿林结翠堆。何时威勒竣，不必陟崔嵬。
工所即事
作者：华蔼
朝代：清
体裁：古风

蒙安供董率，鸦步共追陪。天际风花合，山腰龙窟开。工期岁月积，俗吏斗稍材。落日归旗子，鸣鸡唤小催。锣敲夫上档，梆击匠登台。地势凭穿�，宫门任往来。夯声震空谷，锄隙及荒峐。日色凝黄瓦，云光映白灰。胯车推饷食，驿马送银枚。木克飞晴练，阿林结翠堆。何时威勒竣，不必陟崔嵬。
老僧历言往事述以志感并有赠言
作者：华蔼
朝代：清

山中老僧年近百，相遇能将礼数执。高谈竟日可忘机，倚杖临风面山立。数十年中世事移，历历言之非剿袭。守边将帅少生还，姓名屈指犹记忆。此地由来民力艰，离乱兵荒偏不一。山川如故生灵希，感慨当年犹战惕。于今已历五十秋，边方约略烽烟熄。流光一逝不复还，追思往事堪悲泣。老僧只在此山中，一坞白云伴枯寂。长安多少美王孙，风采豪华如结习。宦海茫茫未可知，人心大半多荆棘。何如野衲长幽栖，不是枯鱼慎出入。
七夕二首
作者：华蘅芳
朝代：清

人道天孙巧，我谓天孙拙。不为机杼工，何至久离别。银汉无风潮，一水匪云遥。结苇已可渡，宁待鹊架桥。
七夕二首·其一
作者：华蘅芳
朝代：清

人道天孙巧，我谓天孙拙。不为机杼工，何至久离别。
七夕二首·其二
作者：华蘅芳
朝代：清

银汉无风潮，一水匪云遥。结苇已可渡，宁待鹊架桥。
为查雨亭题遗峰补卉册六首
作者：华蘅芳
朝代：清

宦海归来气未平，笔端涌起石嶙峥。故留隙地教花补，想见当年伉俪情。清才艳福两兼全，恩爱何妨到百年。底事玉楼宣召急，只留名画在人间。静宜楼上月如霜，剩粉零脂忍久藏？泣写幽芳伴遗墨，可怜诗意更凄凉。数拳奇石四时花，两手挥成是一家。佳话流传人共羡，海盐张氏海宁查。逢君需次鄂江滨，堂上慈亲鹤发新。料得輶轩过两浙，征诗也到太夫人。我已三年辍咏歌，披图涕泪忽滂沱。先人亦有倪黄癖，不及君家韵事多。
为查雨亭题遗峰补卉册六首·其一
作者：华蘅芳
朝代：清

宦海归来气未平，笔端涌起石嶙峥。故留隙地教花补，想见当年伉俪情。
为查雨亭题遗峰补卉册六首·其三
作者：华蘅芳
朝代：清

静宜楼上月如霜，剩粉零脂忍久藏？泣写幽芳伴遗墨，可怜诗意更凄凉。
为查雨亭题遗峰补卉册六首·其二
作者：华蘅芳
朝代：清

清才艳福两兼全，恩爱何妨到百年。底事玉楼宣召急，只留名画在人间。
为查雨亭题遗峰补卉册六首·其五
作者：华蘅芳
朝代：清

逢君需次鄂江滨，堂上慈亲鹤发新。料得輶轩过两浙，征诗也到太夫人。
为查雨亭题遗峰补卉册六首·其六
作者：华蘅芳
朝代：清

我已三年辍咏歌，披图涕泪忽滂沱。先人亦有倪黄癖，不及君家韵事多。
为查雨亭题遗峰补卉册六首·其四
作者：华蘅芳
朝代：清

数拳奇石四时花，两手挥成是一家。佳话流传人共羡，海盐张氏海宁查。
余从安庆回家两日，仍束装至上海，即得见俊儿凶信，作此悼之
作者：华蘅芳
朝代：清

几回恶耗仍疑梦，一缕幽香不返魂。记得者番和泪看，绣衣文褓尚生存。似能解语儿非哑，了不关心我岂呆。知道只留缘一面，不应千里早归来。换骨灵丹秘不传，病魔缠汝最堪怜。自揉双眼低头想，一梦醒来只五年。紫气分明却上眉，三生精魄怅来迟。每从香灺灯残后，想到牵衣索抱时。
余从安庆回家两日，仍束装至上海，即得见俊儿凶信，作此悼之·其一
作者：华蘅芳
朝代：清

几回恶耗仍疑梦，一缕幽香不返魂。记得者番和泪看，绣衣文褓尚生存。
余从安庆回家两日，仍束装至上海，即得见俊儿凶信，作此悼之·其三
作者：华蘅芳
朝代：清

换骨灵丹秘不传，病魔缠汝最堪怜。自揉双眼低头想，一梦醒来只五年。
余从安庆回家两日，仍束装至上海，即得见俊儿凶信，作此悼之·其二
作者：华蘅芳
朝代：清

似能解语儿非哑，了不关心我岂呆。知道只留缘一面，不应千里早归来。
余从安庆回家两日，仍束装至上海，即得见俊儿凶信，作此悼之·其四
作者：华蘅芳
朝代：清

紫气分明却上眉，三生精魄怅来迟。每从香灺灯残后，想到牵衣索抱时。
偶成三首
作者：华蘅芳
朝代：清

巫山巫峡气苍苍，神女音容渐渺茫。思向江皋检遗佩，明珠一握泪千行。海中鲛女本无家，泣得珍珠委水涯。欲泛扁舟寄惆怅，乱纱浅处断霞遮。一轮皓魄海东来，纵识姮娥未有媒。莫向冯夷费斟酌，方诸昨夜已怀胎。
偶成三首·其一
作者：华蘅芳
朝代：清

巫山巫峡气苍苍，神女音容渐渺茫。思向江皋检遗佩，明珠一握泪千行。
偶成三首·其三
作者：华蘅芳
朝代：清

一轮皓魄海东来，纵识姮娥未有媒。莫向冯夷费斟酌，方诸昨夜已怀胎。
偶成三首·其二
作者：华蘅芳
朝代：清

海中鲛女本无家，泣得珍珠委水涯。欲泛扁舟寄惆怅，乱纱浅处断霞遮。
和乩仙一清道人刘将军行
作者：华蘅芳
朝代：清

明灯熠熠香成灰，灵符飞去诗魂来。为言昨宵洞庭晏，坐有佳客同倾杯。赋成长句赠谁某，金刀之忏将军才。平沙茫茫木不律，食叶春蚕又下笔。新诗索和句瑰奇，累牍连篇自录出。将军刘姓是阿谁？就君诗意思风期。吾闻当年刘越石，吹笳退敌有神策。幽魂毅魄终古存，昨夜与君或同席。然而职官之制今古殊，军门之称昔所无。又况将军部下辖兵有定额，何以十百千万奇零不整累累如贯珠？想是当时三万七千五百一十有二卒，实与将军同袍同泽同战同捐躯。然而君诗论成不论败，往复揣摩大可怪。得毋将军今日犹生全，梦魂来与君周旋。雏姬窈窕二八年，天阴泥滑路几千。君亦携去登华筵，男女杂坐何喧阗。淳于一石已醉眠，归来独自大可怜。我知不必真有此，此是君之寓言耳。子仪光弼俱于秋，人物否臧有所指。事权不属空杞忧，吾恐彭篯亦夭死。为我行乐猜迷藏，人生何必为侯王？
哭周韬甫
作者：华蘅芳
朝代：清

无端涕泗又纵横，闻尔骑鲸上玉京。旷代才华空老死，几人谣诼误平生。英雄有泪同悲命，流俗无知竞吠声。我似苍蝇君是骥，当时惭愧共驰名。
寄弟二首
作者：华蘅芳
朝代：清

惘惘辞家后，飘飘托此身。我非甘作客，汝已解娱亲。世乱轻离别，诗清合隐沦。才华自珍惜，更莫屡伤神。时艰犹未已，尔弱更堪怜。归梦魂千里，离愁月几圆？岁更新甲子，家付旧烽烟。且作平安字，含毫有黯然。
寄弟二首·其一
作者：华蘅芳
朝代：清

惘惘辞家后，飘飘托此身。我非甘作客，汝已解娱亲。世乱轻离别，诗清合隐沦。才华自珍惜，更莫屡伤神。
寄弟二首·其二
作者：华蘅芳
朝代：清

时艰犹未已，尔弱更堪怜。归梦魂千里，离愁月几圆？岁更新甲子，家付旧烽烟。且作平安字，含毫有黯然。
山东道中作
作者：华蘅芳
朝代：清

我从江南来，遍地是青草。自从渡淮黄，平沙白浩浩。天时异燠寒，风日顿酷燥。河干或通车，平地转积潦。行来未十日，面目渐枯槁。纵无思乡心，未免亦懊恼。仆夫言告我，明日进山道。闻言已色喜，蓐食复申祷。车行虽甚劳，山色却颇好。坡坨屡登陟，林峦互回抱。龟蒙与凫绎，所在不及考。儒生好附会，故纸屡探讨。我才本空疏，未敢便倾倒。但见青螺峰，一一列瑶岛。烟村数十家，处处植梨枣。山中洵可乐，反恐出山早。
巳丑冬日送赵静涵表弟随薛星使出洋二首
作者：华蘅芳
朝代：清

中表亲情老弟兄，忽将航海作遐征。此游未免人争羡，有志原来事竟成。我恋慈帏难走送，君随使节便登程。明知只作三年别，忍看轮舟万里行。想见旌麾竞上船，一声去也各凄然。经过赤道知冬暖，渐露青山识地圆。计到中途更甲子，及登彼岸即神仙。期君海外归来日，庆我偷生六十年。
巳丑冬日送赵静涵表弟随薛星使出洋二首·其一
作者：华蘅芳
朝代：清

中表亲情老弟兄，忽将航海作遐征。此游未免人争羡，有志原来事竟成。我恋慈帏难走送，君随使节便登程。明知只作三年别，忍看轮舟万里行。
巳丑冬日送赵静涵表弟随薛星使出洋二首·其二
作者：华蘅芳
朝代：清

想见旌麾竞上船，一声去也各凄然。经过赤道知冬暖，渐露青山识地圆。计到中途更甲子，及登彼岸即神仙。期君海外归来日，庆我偷生六十年。
徐君雪村以青铜矛相示因为作歌
作者：华蘅芳
朝代：清

叩门话夙昔，相交略形迹。置酒叙离怀，挑灯度永夕。示我古铜矛，云自土中获。两刃若剑芒，中空背起脊。权之重三锾，度之不盈尺。烂斑上花黄，惨淡血痕碧。脊旁刻镂若篆文，剥蚀无从辨笔画。披图夜览博古编，斯形不见古载籍。秦耶汉耶不可稽，玩之在手不忍释。想见当年酣战时，长兵短剑互斗格。宝刀坠地血成河，白骨纵横委砂碛。是矛埋没三千年，精气化作蛟龙眠。潜藏地下不肯出，光怪上烛星晨颠。惟君好奇洵痴绝，手置锤炉铸顽铁。四方巧匠航海来，未敢与君较工拙。灵心已招鬼神忌，上愬苍穹述神异。天公欲与君斗奇，辟启幽缄出斯器。君言此语勿乃痴，真宰冥漠岂有知。且当与我尽一卮，何必妄想徒神驰。
悼亡二首
作者：华蘅芳
朝代：清

宵来急足太仓遑，捧到家书意已慌。气息尚存丝一缕，愁肠仍是泪千行。亟呼双桨寻归路，行历三程抵故乡。瞥见穗帏犹未哭，入门先欲慰高堂。失声不觉涕滂沱，弃我如遗可奈何？廿载乱离欢聚少，一生幽怨别离多。蒐罗诗卷归行橐，检点钗钿忆翠螺。从此容颜无处睹，除非梦里肯经过。
悼亡二首·其一
作者：华蘅芳
朝代：清

宵来急足太仓遑，捧到家书意已慌。气息尚存丝一缕，愁肠仍是泪千行。亟呼双桨寻归路，行历三程抵故乡。瞥见穗帏犹未哭，入门先欲慰高堂。
悼亡二首·其一
作者：华蘅芳
朝代：清
体裁：七言律诗

宵来急足太仓遑，捧到家书意已慌。气息尚存丝一缕，愁肠仍是泪千行。亟呼双桨寻归路，行历三程抵故乡。瞥见繐帏犹未哭，入门先欲慰高堂。
悼亡二首·其二
作者：华蘅芳
朝代：清

失声不觉涕滂沱，弃我如遗可奈何？廿载乱离欢聚少，一生幽怨别离多。蒐罗诗卷归行橐，检点钗钿忆翠螺。从此容颜无处睹，除非梦里肯经过。
感怀四首
作者：华蘅芳
朝代：清

弹指光阴廿五年，男儿奚必受人怜。壮心夙具凌云志，生计谁谋负郭田。拔剑有悲还斫地，闭门无事只谈天。传书未脱床头稿，且语羲和漫着鞭。斗酒难消磊块胸，短衣腰剑发蓬松。路逢侠客且倾盖，地有名山便曳筇。谩恃高才能倚马，终教绝技等屠龙。灵砂果得还丹术，愿谢人间万户封。锦瑟韶光已半过，而今应自悔蹉跎。等身著作惟书在，逝水年华与墨磨。酒可浇愁须默饮，诗非吊古亦悲歌。名山别有千秋业，莫对孤灯唤奈何。贯向流波怨落红，年来我似可怜虫。笙歌呖乱俱愁里，花月消磨半梦中。检点冰弦弹夜月，摩挲古铗动秋风。酒尊诗卷年年在，一样情怀已不同。
感怀四首·其一
作者：华蘅芳
朝代：清

弹指光阴廿五年，男儿奚必受人怜。壮心夙具凌云志，生计谁谋负郭田。拔剑有悲还斫地，闭门无事只谈天。传书未脱床头稿，且语羲和漫着鞭。
感怀四首·其三
作者：华蘅芳
朝代：清

锦瑟韶光已半过，而今应自悔蹉跎。等身著作惟书在，逝水年华与墨磨。酒可浇愁须默饮，诗非吊古亦悲歌。名山别有千秋业，莫对孤灯唤奈何。
感怀四首·其二
作者：华蘅芳
朝代：清

斗酒难消磊块胸，短衣腰剑发蓬松。路逢侠客且倾盖，地有名山便曳筇。谩恃高才能倚马，终教绝技等屠龙。灵砂果得还丹术，愿谢人间万户封。
感怀四首·其四
作者：华蘅芳
朝代：清

贯向流波怨落红，年来我似可怜虫。笙歌呖乱俱愁里，花月消磨半梦中。检点冰弦弹夜月，摩挲古铗动秋风。酒尊诗卷年年在，一样情怀已不同。
拟古二首
作者：华蘅芳
朝代：清

郁郁涧底松，不受霜雪欺。懔懔七尺躯，岂为儿女移。家有万卷书，寒暑不辍披。揣磨得精意，里闾推经师。久事忽厌弃，雕虫非吾为。匣剑久沉埋，利器无人知。挟以走四方，茫茫将何之。狂寇方跳梁，军书旁午驰。龙泉日横腰，赖汝扶倾危。况乃江淮间，正在需人时。
拟古二首·其一
作者：华蘅芳
朝代：清

郁郁涧底松，不受霜雪欺。懔懔七尺躯，岂为儿女移。家有万卷书，寒暑不辍披。揣磨得精意，里闾推经师。久事忽厌弃，雕虫非吾为。
拟古二首·其二
作者：华蘅芳
朝代：清

匣剑久沉埋，利器无人知。挟以走四方，茫茫将何之。狂寇方跳梁，军书旁午驰。龙泉日横腰，赖汝扶倾危。况乃江淮间，正在需人时。
旅店壁间，多行人题咏，余每投宿，必录其佳者，因作七古
作者：华蘅芳
朝代：清

平沙茫茫远树低，白日欲没西山西。一车隆隆苦行役，辙迹已穷愁路迷。登高极目远烟起，知有茅店临荒溪。回车寻途急奔赴，已见宿鸟投林栖。到门不暇解鞍蹬，即往四壁搜留题。春蛇蜿蜒秋蚓瘦，遍视始得穷端倪。无盐嫫母互斗艳，颦眉龋齿争哀啼。村腔俚语实秽鄙，大雅岂屑相歌诋。璠玙韬光杂瓦砾，独鹤敛翮参群鸡。是何神仙偶游戏，笔迹偶尔留鸿泥。循墙且作百回读，清爽胜食哀家梨。我持钩吴入燕赵，遍历邹鲁经青齐。每逢好句辄狂喜，恨不素手相提携。亟须蒐罗入行橐，淘汰瓦石扬秕粞。详书岁月及邑里，姓氏一一堪参稽。他年湖海倘邂逅，敢摘诟病交评批。呼童为我俱鸡黍，明朝碌碌仍轮蹄。
旅店题壁四首
作者：华蘅芳
朝代：清

明知世路多艰险，且向幽燕作远游。袂障西风尘莽莽，心悬南国梦悠悠。短鞭着力常愁折，长毂能鸣似有忧。何必停骖屡回首，青齐山色正迎眸。才卸征鞍小息肩，匆匆又着祖生鞭。羊肠经惯奚辞险，马足虽疲尚肯前。渺渺燕云州十六，迢迢江汉路三千。雄心犹作闻鸡舞，莫向天涯更惘然。梦里年华客里天，蓬飘萍泊更谁怜。齐纨似雪堪裁扇，燕女如花解弄弦。雁足尚羁千里信，马蹄已破万山烟。比来我亦疲鞭蹬，未扑征尘便醉眠。历尽青山怨路遥，带围渐减旧时腰。南方香草徒惆怅，北地花枝更寂寥。此去亭旗休画壁，从来司马惯题桥。夜阑不作还乡梦，起剔残灯续解嘲。
旅店题壁四首·其一
作者：华蘅芳
朝代：清

明知世路多艰险，且向幽燕作远游。袂障西风尘莽莽，心悬南国梦悠悠。短鞭着力常愁折，长毂能鸣似有忧。何必停骖屡回首，青齐山色正迎眸。
旅店题壁四首·其三
作者：华蘅芳
朝代：清

梦里年华客里天，蓬飘萍泊更谁怜。齐纨似雪堪裁扇，燕女如花解弄弦。雁足尚羁千里信，马蹄已破万山烟。比来我亦疲鞭蹬，未扑征尘便醉眠。
旅店题壁四首·其二
作者：华蘅芳
朝代：清

才卸征鞍小息肩，匆匆又着祖生鞭。羊肠经惯奚辞险，马足虽疲尚肯前。渺渺燕云州十六，迢迢江汉路三千。雄心犹作闻鸡舞，莫向天涯更惘然。
旅店题壁四首·其四
作者：华蘅芳
朝代：清

历尽青山怨路遥，带围渐减旧时腰。南方香草徒惆怅，北地花枝更寂寥。此去亭旗休画壁，从来司马惯题桥。夜阑不作还乡梦，起剔残灯续解嘲。
无题五首
作者：华蘅芳
朝代：清

宛转清歌不忍闻，酒痕无恙旧罗裙。香飘月窟应思桂，梦到高唐总是云。箧里尚留金蔽甲，书中空寄锦回文。可怜昨夜看牛女，银汉迢迢漏已分。迷离扑朔认难真，纵不关心也怆神。杨柳楼台曾易主，桃花门径已无人。马经旧路频回首，燕作新巢暂寄身。记否斜阳未归去，每携樽酒独寻春。谁将窃遁费疑猜？辜负仙人玉镜台。出水白鱼成比目，随波红叶是良媒。强梁丛里潜踪过，柔橹声中襆被来。一曲胡笳便归国，何须怅望白龙堆？午夜微霜掩玉扉，广寒深处昔人非。鸳鸯机断吟黄绢，鹦鹉笼开放雪衣。华表柱头消息杳，湘江竹上泪痕稀。无人欲买长门赋，忍剔枯桐去旧徽。阑干星斗又黄昏，深夜无聊独掩门。自有卿卿来入梦，谁令仆仆去招魂。铃如系得奚愁虎，剑到飞时总化猿。一笑相逢都会意，人前不必更明言。
无题五首·其一
作者：华蘅芳
朝代：清

宛转清歌不忍闻，酒痕无恙旧罗裙。香飘月窟应思桂，梦到高唐总是云。箧里尚留金蔽甲，书中空寄锦回文。可怜昨夜看牛女，银汉迢迢漏已分。
无题五首·其三
作者：华蘅芳
朝代：清

谁将窃遁费疑猜？辜负仙人玉镜台。出水白鱼成比目，随波红叶是良媒。强梁丛里潜踪过，柔橹声中襆被来。一曲胡笳便归国，何须怅望白龙堆？
无题五首·其二
作者：华蘅芳
朝代：清

迷离扑朔认难真，纵不关心也怆神。杨柳楼台曾易主，桃花门径已无人。马经旧路频回首，燕作新巢暂寄身。记否斜阳未归去，每携樽酒独寻春。
无题五首·其五
作者：华蘅芳
朝代：清

阑干星斗又黄昏，深夜无聊独掩门。自有卿卿来入梦，谁令仆仆去招魂。铃如系得奚愁虎，剑到飞时总化猿。一笑相逢都会意，人前不必更明言。
无题五首·其四
作者：华蘅芳
朝代：清

午夜微霜掩玉扉，广寒深处昔人非。鸳鸯机断吟黄绢，鹦鹉笼开放雪衣。华表柱头消息杳，湘江竹上泪痕稀。无人欲买长门赋，忍剔枯桐去旧徽。
有赠二首
作者：华蘅芳
朝代：清

我本瀛洲旧谪仙，三生空自有姻缘。背人重整香罗帕，如此良宵绝可怜。底事东风遽促归，汀州碧草已芳菲。旧时门径依稀认，黄土围墙白板扉。
有赠二首·其一
作者：华蘅芳
朝代：清

我本瀛洲旧谪仙，三生空自有姻缘。背人重整香罗帕，如此良宵绝可怜。
有赠二首·其二
作者：华蘅芳
朝代：清

底事东风遽促归，汀州碧草已芳菲。旧时门径依稀认，黄土围墙白板扉。
杭垣破后追悼管小异四首
作者：华蘅芳
朝代：清

一别竟成鬼，凄凉管茂材。已无家可返，犹冀骨能回。南国传烽火，西泠付劫灰。遗骸寻不得，每念不胜哀。本是名人后，才华宇内知。文章何阒寂，兵燹入流离。海外书曾译，囊中术甚奇。流传已入世，可当一斑窥。屈指逢君日，论交未十年。如何数相见，遽尔隔重泉。混迹梁溪市，幽栖邓尉巅。从今回首望，空有泪潸然。生时犹不偶，况乃委山丘。魂魄已长往，妻孥尚滞留。敢令呼冻馁，何以绍箕裘。试上高原望，灵风瑟瑟愁。
杭垣破后追悼管小异四首·其一
作者：华蘅芳
朝代：清

一别竟成鬼，凄凉管茂材。已无家可返，犹冀骨能回。南国传烽火，西泠付劫灰。遗骸寻不得，每念不胜哀。
杭垣破后追悼管小异四首·其三
作者：华蘅芳
朝代：清

屈指逢君日，论交未十年。如何数相见，遽尔隔重泉。混迹梁溪市，幽栖邓尉巅。从今回首望，空有泪潸然。
杭垣破后追悼管小异四首·其二
作者：华蘅芳
朝代：清

本是名人后，才华宇内知。文章何阒寂，兵燹入流离。海外书曾译，囊中术甚奇。流传已入世，可当一斑窥。
杭垣破后追悼管小异四首·其四
作者：华蘅芳
朝代：清

生时犹不偶，况乃委山丘。魂魄已长往，妻孥尚滞留。敢令呼冻馁，何以绍箕裘。试上高原望，灵风瑟瑟愁。
海燕
作者：华蘅芳
朝代：清

故国楼台半作灰，双飞勉强到蓬莱。玳瑁梁上呢喃语，却未将雏过海来。
淮阴钓台
作者：华蘅芳
朝代：清

西风萧萧淮水流，淮阴侯去今千秋。汉家事业久淹没，钓台古迹今犹留。忆昔王孙当未遇，英姿沦落淮阴渡。一饭难酬漂母恩，独抱鱼竿度朝暮。谁知天意将亡秦，孤鸣篝火群疑神。揭竿斩木争响应，大江南北皆风尘。豪杰由来天所养，振顿乾坤若反掌。平生自抱大将才，不见干戈尚技痒。忽闻鼙鼓来南方，八千子弟从项梁。慨然仗剑与偕去，钓台从此遂荒凉。坛荒人去无足惜，英雄岂锢烟霞癖。我嗟国士世无双，一生乃为他人役。男儿奋起草泽中，胡不自立尺寸功。喑哑叱咤岂成事，乃将寄策干重瞳。秦亡羽霸义帝辱，楚汉纷争相抵触。天时人事尚未知，应许高才骋捷足。此际胡为不早逃，一官碌碌羁连敖。雄心时或露锋颖，顿令丞相惊人豪。天生刘季老犹壮，立谈能识封侯相。貔貅十万出陈仓，不善将兵善将将。平秦走魏成奇勋，咸阳京索犹纷纭。燕降赵灭齐复下，天然形势堪三分。丈夫奋臂平区夏，即作真王胡用假。不然息影归田园，一竿重钓临淮源。乃竟快快与哙伍，就夷钟室终含冤。即今炎汉已非古，陵谷沧桑几易主。芒砀云气无真龙，何论长陵一抔土。惟有年年淮水流，钓坛尚属淮阴侯。
由上海乘轮船至九江，复雇渔船至安庆，作诗纪行五首
作者：华蘅芳
朝代：清

海角孤城屡戒严，摩挲箧底旧韬钤。上书已分裘终敝，去国翻成突不黔。越俗竟无遗蟹稻，吴都犹自榷鱼盐。蓬莱总是蛟螭窟，云雾迷离莫久淹。望洋奚必久咨嗟，江海波澜共一涯。从古岛夷先入贡，至今汉使许乘槎。辘轳辗水如喷雪，鞲籥嘘风尽变霞。剧喜楼船宽似屋，稳眠几认水为家。狐鼠凭依已十年，金陵王气渺如烟。覆师痛戒前车辙，得势喧传下濑船。拭目谛观新壁垒，潜心规略旧山川。从今倚啸东门去，不是胡雏亦惘然。大将声威压九州，数年力扼虎狼喉。天心毕竟存中国，地势从来居上游。夹岸旌旗俱楚垒，蔽江舟楫抵吴头。何时扫却搀枪气，不放长星犯女牛。当年百战奏奇功，九派江流血尽红。故垒关心看旧址，居民挥涕说元戎。蜃嘘海气将成市，豚逐涛声渐起风。买得扁舟轻似叶，雨丝烟缕试推蓬。
由上海乘轮船至九江，复雇渔船至安庆，作诗纪行五首·其一
作者：华蘅芳
朝代：清

海角孤城屡戒严，摩挲箧底旧韬钤。上书已分裘终敝，去国翻成突不黔。越俗竟无遗蟹稻，吴都犹自榷鱼盐。蓬莱总是蛟螭窟，云雾迷离莫久淹。
由上海乘轮船至九江，复雇渔船至安庆，作诗纪行五首·其三
作者：华蘅芳
朝代：清

狐鼠凭依已十年，金陵王气渺如烟。覆师痛戒前车辙，得势喧传下濑船。拭目谛观新壁垒，潜心规略旧山川。从今倚啸东门去，不是胡雏亦惘然。
由上海乘轮船至九江，复雇渔船至安庆，作诗纪行五首·其二
作者：华蘅芳
朝代：清

望洋奚必久咨嗟，江海波澜共一涯。从古岛夷先入贡，至今汉使许乘槎。辘轳辗水如喷雪，鞲籥嘘风尽变霞。剧喜楼船宽似屋，稳眠几认水为家。
由上海乘轮船至九江，复雇渔船至安庆，作诗纪行五首·其五
作者：华蘅芳
朝代：清

当年百战奏奇功，九派江流血尽红。故垒关心看旧址，居民挥涕说元戎。蜃嘘海气将成市，豚逐涛声渐起风。买得扁舟轻似叶，雨丝烟缕试推蓬。
由上海乘轮船至九江，复雇渔船至安庆，作诗纪行五首·其四
作者：华蘅芳
朝代：清

大将声威压九州，数年力扼虎狼喉。天心毕竟存中国，地势从来居上游。夹岸旌旗俱楚垒，蔽江舟楫抵吴头。何时扫却搀枪气，不放长星犯女牛。
红梅八首
作者：华蘅芳
朝代：清

孤峭心情未入时，故教脂粉玷幽姿。文从绚烂归平淡，质为清高费护持。生面已开桃李派，芳心不使蝶蜂知。从今识破餐霞术，紫府丹宵便合宜。冰肌玉貌独嫌寒，捣就灵砂细细餐。姑射山中沉醉卧，寿阳宫里带羞看。让他腊雪三分白，酝出春风一味酸。但愿朱颜常不改，年年换骨暗吞丹。一枝幽艳冠群芳，薄晕胭脂作晓妆。品格不求人别白，梦魂还伴月昏黄。纵参色相仍非俗，稍带铅华亦有香。毕竟春心终贴骨，夜深未解绛纱囊。略染尘缘也不妨，罗浮仙子舞霓裳。返魂幸有还丹术，革面难寻醒酒方。雪后春前凭位置，脂香粉腻费思量。莫将艳体疵清品，此是人间铁石肠。化工渲染欲春天，盼到繁华已近年。名士丰神多绮丽，美人态度总婵娟。每逢索笑腮先赤，生就含酸色更嫣。最爱横斜疏影里，绛唇点点吐轻烟。玉臂犹留血印痕，深宫十载感君恩。一生常妒杨妃色，九死仍回姹女魂。也向茅檐春烂漫，何曾纸帐梦温存。丹心未改冰霜操，花案谁翻不白冤。年来花样又翻新，活态生香会写真。粉本尚嫌无色泽，丹铅毕竟费精神。几疑杏苑曾栖燕，不是桃源莫避秦。任尔秾华逞妖冶，枝头先占一枝春。危楼一角月三更，酒态撩人半醉醒。短笛腔中愁落魄，卖花声里幸无名。烧残绛蜡心还热，披上绯衣色更明。可惜成荫先结子，不教飞燕试身轻。
红梅八首·其一
作者：华蘅芳
朝代：清

孤峭心情未入时，故教脂粉玷幽姿。文从绚烂归平淡，质为清高费护持。生面已开桃李派，芳心不使蝶蜂知。从今识破餐霞术，紫府丹宵便合宜。
红梅八首·其七
作者：华蘅芳
朝代：清

年来花样又翻新，活态生香会写真。粉本尚嫌无色泽，丹铅毕竟费精神。几疑杏苑曾栖燕，不是桃源莫避秦。任尔秾华逞妖冶，枝头先占一枝春。
红梅八首·其三
作者：华蘅芳
朝代：清

一枝幽艳冠群芳，薄晕胭脂作晓妆。品格不求人别白，梦魂还伴月昏黄。纵参色相仍非俗，稍带铅华亦有香。毕竟春心终贴骨，夜深未解绛纱囊。
红梅八首·其二
作者：华蘅芳
朝代：清

冰肌玉貌独嫌寒，捣就灵砂细细餐。姑射山中沉醉卧，寿阳宫里带羞看。让他腊雪三分白，酝出春风一味酸。但愿朱颜常不改，年年换骨暗吞丹。
红梅八首·其五
作者：华蘅芳
朝代：清

化工渲染欲春天，盼到繁华已近年。名士丰神多绮丽，美人态度总婵娟。每逢索笑腮先赤，生就含酸色更嫣。最爱横斜疏影里，绛唇点点吐轻烟。
红梅八首·其八
作者：华蘅芳
朝代：清

危楼一角月三更，酒态撩人半醉醒。短笛腔中愁落魄，卖花声里幸无名。烧残绛蜡心还热，披上绯衣色更明。可惜成荫先结子，不教飞燕试身轻。
红梅八首·其六
作者：华蘅芳
朝代：清

玉臂犹留血印痕，深宫十载感君恩。一生常妒杨妃色，九死仍回姹女魂。也向茅檐春烂漫，何曾纸帐梦温存。丹心未改冰霜操，花案谁翻不白冤。
红梅八首·其四
作者：华蘅芳
朝代：清

略染尘缘也不妨，罗浮仙子舞霓裳。返魂幸有还丹术，革面难寻醒酒方。雪后春前凭位置，脂香粉腻费思量。莫将艳体疵清品，此是人间铁石肠。
经羊叔子故居
作者：华蘅芳
朝代：清

廿载襄阳镇，千秋岘首碑。至今过故里，涕泪不胜悲。
舟行杂咏六首
作者：华蘅芳
朝代：清

秋风萧瑟走荒芦，愿向烟波伴钓徒。觅得扁舟先稳睡，夜深月黑过姑苏。越女吴娃两不分，浪花溅湿翠罗裙。湖波浩淼家何处，犹唱菱歌远远闻。钱塘江上月轮孤，雇得江船胜义乌。自笑此行何太俗，匆匆曾未识西湖。翠袖红裙映画栏，蓬窗小住亦欣然。闺中如卜金钱卦，人到江头月正圆。绿水青山曲折来，荒祠绝壁共崔嵬。模糊题额殊难认，似是东西两钓台。昆阳帝业久荒芜，惟有先生旷代无。舟子也嗤行客俗，钓台已过不相呼。
舟行杂咏六首·其一
作者：华蘅芳
朝代：清

秋风萧瑟走荒芦，愿向烟波伴钓徒。觅得扁舟先稳睡，夜深月黑过姑苏。
舟行杂咏六首·其三
作者：华蘅芳
朝代：清

钱塘江上月轮孤，雇得江船胜义乌。自笑此行何太俗，匆匆曾未识西湖。
舟行杂咏六首·其二
作者：华蘅芳
朝代：清

越女吴娃两不分，浪花溅湿翠罗裙。湖波浩淼家何处，犹唱菱歌远远闻。
舟行杂咏六首·其五
作者：华蘅芳
朝代：清

绿水青山曲折来，荒祠绝壁共崔嵬。模糊题额殊难认，似是东西两钓台。
舟行杂咏六首·其六
作者：华蘅芳
朝代：清

昆阳帝业久荒芜，惟有先生旷代无。舟子也嗤行客俗，钓台已过不相呼。
舟行杂咏六首·其四
作者：华蘅芳
朝代：清

翠袖红裙映画栏，蓬窗小住亦欣然。闺中如卜金钱卦，人到江头月正圆。
读书有感
作者：华蘅芳
朝代：清

伊予丱角初，辅读数卷书。诗成自吟哦，自谓莫我知。竭来年少壮，扪腹惭空疏。故纸勤钻研，陈编日含咀。终宵坐兀兀，嗜古笺虫鱼。欲以奥博骋，拈毫转趑趄。
读杨范甫蛰盦诗草，戏题四律
作者：华蘅芳
朝代：清

经术才华两绝伦，依然家世守清贫。容刀河水谁云广，满勺沧波孰问津？不向局中愁劫急，岂真世外乐逡巡？知君出处踌踟熟，也为高堂有老亲。懒向侯门去曳裾，却来梓里混樵渔。种梅数本如临画，筑屋三间好读书。爱客未除名士习，卜邻常近圣人居。城西五里香塍路，缓缓游山奉笋舆。数卷新诗酒一觥，不言时事不谈兵。人经下第才名老，文到中年意气平。戏赋感甄诬洛女，好持齐物效庄生。妍媸黑白何难辨？只恨雌黄信口评。芙蓉湖水腻如油，多少诗人作冶游。灯火万家星拱极，笙歌几处客登楼。采菱北郭烟波暮，瀹茗西神木叶秋。无怪闲情抛不脱，眉如纤月月如钩。
读杨范甫蛰盦诗草，戏题四律·其一
作者：华蘅芳
朝代：清

经术才华两绝伦，依然家世守清贫。容刀河水谁云广，满勺沧波孰问津？不向局中愁劫急，岂真世外乐逡巡？知君出处踌踟熟，也为高堂有老亲。
读杨范甫蛰盦诗草，戏题四律·其三
作者：华蘅芳
朝代：清

数卷新诗酒一觥，不言时事不谈兵。人经下第才名老，文到中年意气平。戏赋感甄诬洛女，好持齐物效庄生。妍媸黑白何难辨？只恨雌黄信口评。
读杨范甫蛰盦诗草，戏题四律·其二
作者：华蘅芳
朝代：清

懒向侯门去曳裾，却来梓里混樵渔。种梅数本如临画，筑屋三间好读书。爱客未除名士习，卜邻常近圣人居。城西五里香塍路，缓缓游山奉笋舆。
读杨范甫蛰盦诗草，戏题四律·其四
作者：华蘅芳
朝代：清

芙蓉湖水腻如油，多少诗人作冶游。灯火万家星拱极，笙歌几处客登楼。采菱北郭烟波暮，瀹茗西神木叶秋。无怪闲情抛不脱，眉如纤月月如钩。
过蒙阴
作者：华蘅芳
朝代：清

青山绕马前，远雾迷衰草。何处古东蒙，停鞭问遗老。
过齐河作
作者：华蘅芳
朝代：清

云气苍茫黯海漘，征车历辘古河滨。无须灵镜驱山魅，只少明珠避路尘。梦里家山喧鼓角，雨中楼橹蔽荆榛。鲁连不作田横死，屈指论才有几人？
送吴晋壬北上
作者：华蘅芳
朝代：清

相遭吴市便倾觞，中酒归来笑欲狂。半载江湖曾把袂，一灯风雨又联床。他年浪迹知何地？此日逢君尚故乡。莫向穷途空涕泪，丰城剑气夜生芒。
题岳父邹壮节公遗墨
作者：华蘅芳
朝代：清

公余妇翁余公婿，我年十二初纳币。公之碧血殉白门，我年二十犹未婚。平生未曾识公面，瞻拜遗墨悽心魂。嗟公忠悃不得直，我妻归来泪沾臆。十年离乱常纷纷，我遂橐笔歌从军。湘乡大帅拥貔虎，攻克金陵复王土。吊公忠魄空徘徊，颓垣破瓦生蒿莱。据公遗墨见公志，群请曾侯奏其事。言官卤莽操弹章，无端蜚语竟中伤。朝廷震怒我胆悸，文正当时亦被议。举朝正士咸愤然，列名上愬如联蝉。是非岂得久颠倒，雷霆雨露皆由天。复官赐谥有恩旨，事迹班班付青史。公之大节从此伸，余也悼亡归海滨。余今息影处乡里，自顾无妻又无子。公之季子复罢官，一朝剥啄来相看。牛腰巨卷出锦匣，开卷注视心先酸。呜呼，公之遗墨余数见，今日琳琅已题遍。诗人海内如星罗，卷中姓氏东南多。我亦书名附余纸，为述从前事如此。
题琴河听雨图
作者：华蘅芳
朝代：清

鸳鸯不怕雨潇潇，水上双飞暮复朝。昨夜星辰银汉路，故乡风景绿杨桥。萍踪更比菱枝弱，花信仍催柳絮飘。心事哪能抛得去？一为追忆辄魂消。旬日清游兴未穷，满川烟雨几番风。一湾流水知音少，两岸桃花薄命同。春梦无痕终草草，江潮有信太匆匆。若非峰壑今来变，谁道仙源路不通。巫云峡雨久迷离，神女行踪信复疑。细细清宵同梦夜，喁喁小语断肠时。戏将双桨迎桃叶，恨弗扁舟学范蠡。满腹愁怀消不去，哪堪重读离别诗。弹到离鸾各黯然，未知后会是何年？爱河情海茫无际，红袖青衫剧可怜。酸意已含梅有子，柔丝不断藕生莲。试看尺幅烟波里，髣髴虞山旧画船。
题琴河听雨图·其一
作者：华蘅芳
朝代：清

鸳鸯不怕雨潇潇，水上双飞暮复朝。昨夜星辰银汉路，故乡风景绿杨桥。萍踪更比菱枝弱，花信仍催柳絮飘。心事哪能抛得去？一为追忆辄魂消。
题琴河听雨图·其三
作者：华蘅芳
朝代：清

巫云峡雨久迷离，神女行踪信复疑。细细清宵同梦夜，喁喁小语断肠时。戏将双桨迎桃叶，恨弗扁舟学范蠡。满腹愁怀消不去，哪堪重读离别诗。
题琴河听雨图·其二
作者：华蘅芳
朝代：清

旬日清游兴未穷，满川烟雨几番风。一湾流水知音少，两岸桃花薄命同。春梦无痕终草草，江潮有信太匆匆。若非峰壑今来变，谁道仙源路不通。
题琴河听雨图·其四
作者：华蘅芳
朝代：清

弹到离鸾各黯然，未知后会是何年？爱河情海茫无际，红袖青衫剧可怜。酸意已含梅有子，柔丝不断藕生莲。试看尺幅烟波里，髣髴虞山旧画船。
题甬东布衣碎锦画谱四首
作者：华蘅芳
朝代：清

六法流传派不同，南宗写意北宗工。古今画苑人如海，都萃先生一册中。矾山绢海喜临摹，过眼云烟只自娱。解道墨能分五色，何难双管写生枯。颊上添毫惯写真，全从阿堵写精神。愿将百幅藤溪纸，留得昙花一现身。伸纸挥毫不搆思，解衣磐礴已多时。若从绘事推能品，合让甬东老画师。
题甬东布衣碎锦画谱四首·其一
作者：华蘅芳
朝代：清

六法流传派不同，南宗写意北宗工。古今画苑人如海，都萃先生一册中。
题甬东布衣碎锦画谱四首·其三
作者：华蘅芳
朝代：清

颊上添毫惯写真，全从阿堵写精神。愿将百幅藤溪纸，留得昙花一现身。
题甬东布衣碎锦画谱四首·其二
作者：华蘅芳
朝代：清

矾山绢海喜临摹，过眼云烟只自娱。解道墨能分五色，何难双管写生枯。
题甬东布衣碎锦画谱四首·其四
作者：华蘅芳
朝代：清

伸纸挥毫不搆思，解衣磐礴已多时。若从绘事推能品，合让甬东老画师。
过池阳杏花村有感
作者：华衮
朝代：清
体裁：七言律诗

吾乡也有杏花村，不是唐时卖酒樽。树近石塘春似锦，名高秋浦址空存。芳菲已尽留风韵，绰约徒思写墨痕。董奉术高堪绍学，欲从此地斗香魂。
九月初五日同沈虚谷昆仲游浣笔泉用壁上木兰山人元韵
作者：华长卿
朝代：清

清泉㶁㶁出方池，与客登临拜古祠。一径松阴秋雨后，半城柳色夕阳时。从来我辈多耽酒，到此何人不咏诗。独抱幽怀谁见赏，问天惟有谪仙知。
张家湾题壁
作者：华长卿
朝代：清

木落西风起，行人发浩歌。河从蒲口浅，树到蔡村多。寺古留残碣，池荒剩败荷。张湾城北路，雨后示曾过。
隋山光寺
作者：华长卿
朝代：清

隋代山光寺，开皇第几年。沿堤千亩竹，隔岸万家烟。萤苑悲荒草，雷塘剩墓田。老僧今在否，汲井问甘泉。
传言玉女
作者：华长发
朝代：清

无计留春，又是海棠开尽。落红如雨，怪东风薄悻。香篆烟消，半榻恹恹成病。一点春寒，梦回人静。玳瑁梁间，不忿燕儿厮并。颠狂柳絮，似人心无定。笑语当年，辜负昔时好景。无端天际，忽圆青镜。
南乡子
作者：华长发
朝代：清

独自下瑶阶。笑折花枝戴玉钗。帘外红云凝不动，休猜。数树绯桃似雪开。望远偶登台。何事征人去不回。恼煞画梁双燕子，徘徊。又引春愁入院来。
南乡子·袅矶吊昭烈夫人
作者：华长发
朝代：清

遗庙祀江洲。红粉凋残土一丘。遥望瞿塘归梦杳。悠悠。不尽长江滚滚流。何事赚荆州。鼎足三分志未休。铁索千寻烧断后。孙刘。一样降帆出石头。
南柯子
作者：华长发
朝代：清

细草桐华径，微风石子街。何处按红牙。重门杨柳下，那人家。
唐多令
作者：华长发
朝代：清

何事别离轻。情怀雨地分。吴头楚尾几曾经。料得故山猿鹤也，应笑我、未归人。越岭暮钟声。吴山接断云。数将来都是离情。记得临行私嘱捂，切莫要、过清明。
忆江南四首
作者：华长发
朝代：清

春日好，桃坞丽人行。碧玉钗横围步障，缕金裙绣走霞城。忙杀柳中莺。夏日好，万绿覆横塘。嫩笋堆盘樱共荐，新茶小阁雨中尝。梅豆又盈筐。秋日好，天畔雁来初。野稻乍肥思簖蟹，秋风才起买鲈鱼。黄菊遍庭除。冬日好，盆贮水仙幽。密室暖吹红兽炭，开樽寒拥白貂裘，爆竹满天流。
忆江南四首·其一
作者：华长发
朝代：清

春日好，桃坞丽人行。碧玉钗横围步障，缕金裙绣走霞城。忙杀柳中莺。
忆江南四首·其三
作者：华长发
朝代：清

秋日好，天畔雁来初。野稻乍肥思簖蟹，秋风才起买鲈鱼。黄菊遍庭除。
忆江南四首·其二
作者：华长发
朝代：清

夏日好，万绿覆横塘。嫩笋堆盘樱共荐，新茶小阁雨中尝。梅豆又盈筐。
忆江南四首·其四
作者：华长发
朝代：清

冬日好，盆贮水仙幽。密室暖吹红兽炭，开樽寒拥白貂裘，爆竹满天流。
江城子
作者：华长发
朝代：清

水涨烟汀碧似罗，夜船过，听吴歌。竹枝一曲、写寄托江波。说与侬如天上月，圆日少，缺时多。
江城子·湖楼
作者：华长发
朝代：清

沙明水净橹声柔。白蘋洲。片帆收。就取湖头好景、报交游。堤带城襟明镜裹，当日事，付东流。柳丝偏绾一航留。漫凝眸。恨无休。也似旧时王粲、强登楼。云做奇峰天半峙，遮不断，许多愁。
江城子·湖楼
作者：华长发
朝代：清
体裁：词

沙明水净橹声柔。白蘋洲。片帆收。就取湖头好景、报交游。堤带城襟明镜里，当日事，付东流。柳丝偏绾一航留。漫凝眸。恨无休。也似旧时王粲、强登楼。云做奇峰天半峙，遮不断，许多愁。
沁园春·登谪仙亭
作者：华长发
朝代：清

采石矶头，蹑屐来登，兴怀谪仙。问沉香倚醉，宫袍曾着，夜郎流窜，彩笔谁怜。一代才人，遭逢如此，漫说风流诗百篇。光万丈，但西南照彻，瘴雨蛮烟。而今豪放谁传。道天子呼来不上船。叹骑鲸客去，只余红蓼，挂帆人远，莫问青莲。江上清风，山间明月，何可无君一醉眠？凭高望，兄酒星如炬，牛斗之间。
沁园春·落花
作者：华长发
朝代：清

红雨满园，情难自禁，此际伤春。恨迟来杜牧，空寻旧约，重过崔护，题向谁门。暖策青骢，鸣鞭嘶去，散作吴宫锦绣纹。招寻去，讶莺啼渐老，绿荫方新。依稀倩女离魂。纵入梦悠扬也化云。恐女郎挈伴，疑非旧路，牧童遥指，又失前村。百里锦江，千年玉洞，洗尽胭脂过雨痕。夜游也，须高烧银烛，莫空金樽。
浣溪沙
作者：华长发
朝代：清

照水新妆带梦催。懒拈针线下层台。小庭扶倦摘青梅。愁听娇莺穿树去，怕看栖燕入帘来。雏鬟空自报花开。
浣溪沙·舟雨
作者：华长发
朝代：清

四望迷离路不通。青山一片白云封。看来天地有无中。乡梦欲随流水去，乡愁都付五更风。冷烟一抹似情浓。
浪淘沙·客中午日
作者：华长发
朝代：清

小饮尽开觞。竹细风凉。催人节序恁匆忙。只有葵榴能伴我，客里端阳。天际忆归航。水远山长。黯然一别自神伤。空对夕阳芳草路，费尽思量。
清平乐
作者：华长发
朝代：清

冶春过了。悔煞当初好。一霎相逢真草草。裙带松来多少。黛螺爱染眉长。罗衫熏透炉香。时把菱花私照，也还值得思量。
渔家傲
作者：华长发
朝代：清

罗幕香浓天易晓，窗棂旭日红初照。柳色茏葱莺乍觉。知多少，东风吹得春光到。挽就灵蛇新样巧，妆成忽地回眸笑。早起看花花正好。谁知道，陌头又见青青草。
满江红·云门寺
作者：华长发
朝代：清

翠竹高梧，间几树、垂堤疏柳。最喜是、万峰深处，数椽如斗。白鹤冲开烟冥漠，清泉界断山前后。道名山、古尽是僧家，言非谬。松阴色，虚楼受。莺簧舌，闲窗奏。正绿浓庭院，小池清昼。一枕羲皇魂梦稳，风尘到处难回首。奈晚钟、催去入人寰，愁来又。
满江红·会稽怀古
作者：华长发
朝代：清

万马奔腾，钱江上、横流无定。但满眼、风光似练，晴山如桁。禹穴苔生封古篆，蔺亭草没馀荒径。问山陵、何处哭冬青，天阴瞑。呼君子，潮声应。吊西子，溪流映。叹十年生聚，而今安剩。指点六陵衰草外，鹃啼长唤行人听。笑书生，吟遍古江东，随鞭镫。
满江红·旅中感怀
作者：华长发
朝代：清

作客他乡，忽动我、一声长叹。难回首、少时情事，风流云散。结客黄金成逝水，凌云词赋余霄汉。到中宵、抚剑扪雄心，犹难按。沽醹醁，裘常典。题诗句，髯空撚。纵穷途阮籍，豪情弥见。同学人夸车十乘，半生我负书千卷。笑而今、踪迹类飘蓬，何曾惯。
百字令
作者：华长发
朝代：清

屏山几曲，记相逢未嫁，回波微溜。雅淡梳妆人似玉，可是丽华身后。南国佳人，苧村越女，艳色传来旧。而今觌面，天然丰格标秀。偶把往事重提，衣香鬟影，不觉相思又。芳草亭台人去也，剩下丝丝细柳。雏燕娇莺，去年此际，正早春时候。怎能飞去，镜台时侍左右。
罗敷媚
作者：华长发
朝代：清

如何又是三春至，莺语东家。燕语西家。看尽桃花更李花。如何又是三春去，绿满窗纱。红断窗纱。数尽昏鸦更晓鸦。
蝶恋花
作者：华长发
朝代：清

秾春正好人何处。一片柔情，远挂天南树。妾梦不离江上雨。郎心已逐风中絮。极目天边鸿雁路。争似雕梁，燕子双栖暮。几度问天天不语。花时又把归期误。
酷相思
作者：华长发
朝代：清

雨载吴山并越水，又值荷风清暑。算年来、踪跻真无据。待归也、留无计。待留也、归无计。终夜潺湲孤枕起，总是离人泪。试问江帆开也未。人去也、书难寄。书去也、人难寄。
金明池·题周栎园画册
作者：华长发
朝代：清

匝地青山，掀天碧浪，总为栎园飞舞。风日淡、画船锦缆，又疏雨、薄云夹路。展奚囊、检点烟霞，相期待、红叶黄花未暮。更鸿雁霜高，葭苇露冷，事事画图堪妒。翻笑当年都是误。纵梓泽平泉，怎能千古。天台好、半幅携来，蜀道难、一肩担过。尽流传、沧桑无数。只云山形影，烟波风度。任玉勒珠缨，麟符虎节，不向此中回步。
钗头凤·题司属云《五秀野居诗集》后
作者：华长发
朝代：清

庭初口。春还冷。绿纱窗浮光浮镜。莺声脆。花阴碎。四围山色，一尊酒对。醉。醉。醉。香催阵。苔添印。素心人到南村近。诗篇丽。词章绮。长卿游倦，著书成未。秘。秘。秘。
鹧鸪天
作者：华长发
朝代：清

高阁凝妆望若仙。姨姨娣娣并芳年。常疑鲛室珠为泪，不信蓝田玉有烟。增妩媚，对婵娟。凭谁深妒见犹怜。邻家小婢皆明慧，颂得庭前咏絮篇。卖赋经营索笑金。援琴犹未遇知音。一双白璧难为聘，十斛明珠岂买心。追往事，费沉吟。此情何况到如今。闲来偶过曾游处，青粉墙头覆绿阴。
鹧鸪天·其一
作者：华长发
朝代：清

高阁凝妆望若仙。姨姨娣娣并芳年。常疑鲛室珠为泪，不信蓝田玉有烟。增妩媚，对婵娟。凭谁深妒见犹怜。邻家小婢皆明慧，颂得庭前咏絮篇。
鹧鸪天·其二
作者：华长发
朝代：清

卖赋经营索笑金。援琴犹未遇知音。一双白璧难为聘，十斛明珠岂买心。追往事，费沉吟。此情何况到如今。闲来偶过曾游处，青粉墙头覆绿阴。
水调歌头·中秋夜有怀张二凤皋京师
作者：华音垂
朝代：清

天上玉轮满，露气桂丛浮。举杯劝影忽忆，之子别三秋。想见长安独客，羞向朱门裾曳，遥夜看吴钩。一样对清景，回首思悠悠。记少日，潘杨戚，竞风流。文坛夺帜，只道联步上瀛洲。叵耐姮娥不爱，偏显晶光此际，两地照离愁。何处管弦沸，扶醉上琼楼。
客窗对雪
作者：华韶
朝代：清

牢落三年客，飘零两袖风。雪凝山失翠，颜老酒添红。怯冷鸦栖树，冲寒雁叫空。有怀徒拂剑，萧寂向孤篷。
丁丑春秦大司空味经表叔扈跸南旋因同归里抵家未及信宿即登舟先次望亭驿匆匆留别内子
作者：华飞
朝代：清

妒花风雨满春城，泪洒空杯送远行。便觅封侯何太急，到家寒食去清明。
感怀
作者：华飞
朝代：清

斜日满疏棂，萧闲户半扃。怀人媚幽独，隐几适空冥。草向愁边绿，山从梦里青。酒徒零落后，不忍问旗亭。
渡江
作者：华飞
朝代：清

春流清浅漾柔蓝，最好纑塘三月三。十幅蒲帆冲浪去，教人从此忆江南。
杜坞怀古
作者：华黄
朝代：清

城西五里杏花村，郭外青山竹木蕃。烟火数家皆网户，秾阴一径到僧门。酒垆时挽游人骑，风月还随刺史辕。祇树清凉几声磬，扬州好梦不重温。
西庙怀古二首
作者：华黄
朝代：清

梁武英雄气不加，桑门蒲塞满王家。独留太子扶天监，力为儒林护五车。文选楼高星汉间，新亭风景旧河山。石城秋水年年碧，洗尽南朝金粉班。
西庙怀古二首·其一
作者：华黄
朝代：清

梁武英雄气不加，桑门蒲塞满王家。独留太子扶天监，力为儒林护五车。
西庙怀古二首·其二
作者：华黄
朝代：清

文选楼高星汉间，新亭风景旧河山。石城秋水年年碧，洗尽南朝金粉班。
赠曾黎崖明府二首
作者：华黄
朝代：清

却望龙山月，衙斋似画明。忧时心力尽，落职去来清。仆散惟余犬，囊空剩一弦。秋风吹五柳，庭树乱鸣蝉。
赠曾黎崖明府二首·其一
作者：华黄
朝代：清

却望龙山月，衙斋似画明。忧时心力尽，落职去来清。
赠曾黎崖明府二首·其二
作者：华黄
朝代：清

仆散惟余犬，囊空剩一弦。秋风吹五柳，庭树乱鸣蝉。
恭寿先生于黄山深谷得杖一枝双茎盘曲节目轮囷首尾仍合并为一极离奇瑰异之观为作短歌
作者：华龙翔
朝代：清

恭寿之杖一而两，夏后双龙落吾掌。恭寿之杖两而一，駏蛩相合几忘匹。骊珠百六节可数，追琢丁丁缺鬼斧。八年刊木遍神州，遗却黄山笑神禹。或言轩辕丹灶多遗薪，烬馀裂石蟠灵根。双丫竞茁不相让，欲劈未劈成轮囷。或言扶桑相纠老东溟，孙枝迸出仍骈颖。九乌长喙日夜啄，节目蚴虬堕残梗。我来欲把不敢触，恐是生蛟遭缚束。先生兴至时捉之，不借云軿驾双鹄。世途夔峡从崎嵚，扶携直过三山曲。
恭寿先生于黄山深谷得杖一枝双茎盘曲节目轮囷首尾仍合并为一极离奇瑰异之观为作短歌
作者：华龙翔
朝代：清
体裁：古风

恭寿之杖一而两，夏后双龙落吾掌。恭寿之杖两而一，駏蛩相合几忘匹。骊珠百六节可数，追琢丁丁缺鬼斧。八年刊木遍神州，遗却黄山笑神禹。或言轩辕丹灶多遗薪，烬馀裂石蟠灵根。双桠竞茁不相让，欲劈未劈成轮囷。或言扶桑相纠老东溟，孙枝迸出仍骈颖。九乌长喙日夜啄，节目蚴虬堕残梗。我来欲把不敢触，恐是生蛟遭缚束。先生兴至时捉之，不借云軿驾双鹄。世途夔峡从崎嵚，扶携直过三山曲。
感遇
作者：华龙翔
朝代：清

戛戛高冈梧，孤干修以直。疏阴不自庇，虫蚁争蠹蚀。铿然遭斧斤，谓是中琴瑟。朱弦徽黄金，绮囊护丹漆。知音世所希，俗耳聪若窒。何似摧为薪，犹足供鼎食。
示仲孙应和时将北上
作者：华龙翔
朝代：清

牖下嗟吾老，天涯忆汝单。因人知不易，行路敢辞难。有舌囊宜括，无鱼铗莫弹。饥驱为客早，惜别恨千端。
翠声阁
作者：华龙翔
朝代：清

云壑架书巢，庭户满空翠。空翠本非色，寻声复何在。渊明地弦琴，音在弦指外。独坐泯见闻，悠然自来会。
春登鼓山
作者：卓云鸿
朝代：清

不识溪山路，溪山欲买春。日回山有影，风远竹无尘。除地平施榻，攀条侧挂巾。树阴浮石润，柳色渡江新。香茗临流品，閒禽对我亲。醉携明月下，不见月中人。
莲潭夜泛
作者：卓云鸿
朝代：清

碧渚漪涟逸兴豪，招招舟子落轻篙。一泓水涨鹭花白，半夜风微月岭高。芦荻横空迷雪舫，鱼鲕戏唼湿青袍。我身不碍真如叶，对酒胡卢笑学陶。
过渔村见网珠
作者：卓国伯
朝代：清

岂是鲛人洒泪流，悬空点点爱轻浮。百千珠散还成琲，十二帘开不上钩。无力飏风牵屋角，有情张目晒楼头。试看密缀玲珑景，一网原从雨后收。
八里桥赠别
作者：卓奇图
朝代：清

旗亭重叙别，情逼古河梁。远水连秋色，孤帆背夕阳。含凄辞故侣，带醉入他乡。不尽浮云意，先教寄短章。
大通桥即景
作者：卓奇图
朝代：清

夹岸垂杨带雨青，踏歌人访濯缨亭。几行睡鸭随波注，流到桥边梦未醒。
客过
作者：卓奇图
朝代：清

客过山窗索煮茶，焚香坐石话桑麻。闲云飞出岚光瘦，倦鹤归来树影斜。老我半生因楮叶，留君十日对桃花。量晴较雨饶佳兴，何事劳劳问酒家。
同余鸿客周雪客朱林修蔡芝泉铉升过龚半千半亩园看花有感
作者：卓尔堪
朝代：清

绿树莺啼半亩园，城中庐舍类荒村。一阑花气还熏客，无处山光不到门。酒力尚堪消白昼，笛声切莫傍黄昏。西州曾堕羊昙泪，虎踞关前更断魂。
宁羌将军行赠高枝升
作者：卓尔堪
朝代：清

将军淮南人，虎竹分西秦。西秦一路通巴蜀，栈口孤城山四邻。五丁凿开浑沌气，一夫当关万夫畏。岩疆八载靖烽烟，惊防何烦教击刺。春深幕府日投壶，草白城南出轻骑。将军行乐秋打园，超山紫燕疾于飞。弯弓射杀两腾虎，父老辕门拜绣旗。割鲜飨士呼行酒，并州健儿请击缶，歌罢筵前起舞刀，纷纷雪花应两手。停歌止舞月照营。后帏秦女弹银筝，弦繁柱促声凄清。无端弹出关山调，飒飒俱作断肠声。断肠声，客心惊。我有高堂白发生，富贵视如鸿毛轻。将军长揖军吏哭，万里归家驾黄犊。环门柳树未尽秃，宅傍新筑梅花屋。梅花江南开不迟，雪中酿酒双介眉。梅花吹落斑衣上，还忆军中闻笛时。
源口
作者：卓尔堪
朝代：清

旌旗源口出，万马度沙头。山月开昏路，烽烟警素秋。前林围已破，断壑血能流。何日销征伐，春原看牧牛。
王乔墓
作者：卓尔堪
朝代：清

何年封马鬣，衰草野烟寒。杳渺双凫舄，荒唐一玉棺。仙人宁有死，尘世漫同观。不信徵毛女，冲霄长羽翰。
红山观猎
作者：卓尔堪
朝代：清

古道停鞭看打围，征袍乍暖炙斜晖。弯弧紫燕追风去，攫兔苍鹰贴草飞。野地割鲜争饮血，村墟沽酒更烹肥。各夸身手多轻捷，谁向南山射虎归。
挽吴恭亨母联
作者：卓尚周
朝代：清
体裁：联

吾母乃未亡人，痛此后寡妇孤儿，凭谁呵护；伯舅称有道士，愿从今巽言法语，启我童蒙。
赠石煦联
作者：卓振清
朝代：清
体裁：联

至性至情，得天者厚；实心实政，感人也深。
望琉球
作者：卓梦华
朝代：清

四野茫茫望欲迷，一峰屃赑与云齐。斗牛三尺龙光照，桃橘千年鹤爪栖。白雨来时沧水阔，青山尽处夕阳低。却嫌蓬岛无涯畔，几度虹桥跨作梯。
淡水溪雨泛
作者：卓梦华
朝代：清

霏霏溪水渡，舟子呼相于。碎滴桃腮腻，痕添柳眼舒。浮桥知有岸，舞树欲留裾。鼓棹萍分手，开窗鸟觑余。客将诗度雨，田有叟孤锄。花坞苍茫里，白云处士庐。
陴头道中遇雨
作者：卓梦华
朝代：清

征行愁况瘁，矧值雨？？。潋滟翻车毂，迷离没峭岩。柳眠莺嘹呖，客至燕呢喃。青陌荷锄立，低枝濯羽彡。村房帘乍捲，驿路马轻帆。停轼聊休假，浊杯共醉衔。
陴头道中遇雨
作者：卓梦华
朝代：清
体裁：五言排律

征行愁况瘁，矧值雨��。潋滟翻车毂，迷离没峭岩。柳眠莺嘹呖，客至燕呢喃。青陌荷锄立，低枝濯羽彡。村房帘乍捲，驿路马轻帆。停轼聊休假，浊杯共醉衔。
题前阿仙堂
作者：卓梦华
朝代：清

窈窕迷丛半亩宫，前阿名胜不相同。但看嘉树烟霞里，何必平泉水石中。香泛池边浮藻净，尘摇座上障尘空。溪山指点分清供，莲社未须问远公。
冈山树色
作者：卓梦采
朝代：清

大冈山畔小冈连，翠色苍茫欲接天。石洞云关閒去鸟，丹枫乌桕半残烟。染成玛瑙蘤疑剩，削出芙蓉水欲然。揽胜游人临绝顶，几回摇曳为谁牵。
凤岫春雨
作者：卓梦采
朝代：清

高冈肖凤独巍然，景色偏宜春雨天。云暗丹岩迷翠黛，风翻绿叶带轻烟。鸟吟前谷初晴树，松入寒潭落乳泉。布谷催人耕未了，乱风声度渭桥边。
半屏列嶂
作者：卓梦采
朝代：清

东南多胜境，郭外列高峘。乍觉岚屏展，应知嶂画难。雾崖披半豹，冰岭裂层峦。玉笋形全肖，芙蓉影似刓。仙鬟欹汉表，佛髻缺云端。岂少为山篑，偏宜侧面看。开窗疑隐现，排闼杂青丹。蜡屐如堪陟，登临纵大观。
挽王烈妇
作者：卓梦采
朝代：清

英风直欲抗眉须，巾帼流中烈丈夫。五月香奁调玉瑟，三年苫次冷冰壶。深宵寂寂悲寒蚓，荒冢凄凄卧野狐。凭吊夜台双影里，可曾重结倡随乎。
泮水荷香
作者：卓梦采
朝代：清

泮水天然十亩塘，亭亭菡萏映宫墙。月明花下香初袅，雨落潭空藕正长。绿叶醉风惊鸟梦，澄波坠粉漾鱼忙。幽芳一点无尘到，况是月明夜气凉。
秋步龟山回文
作者：卓梦采
朝代：清

飞还倦鸟翠烟迷，曲径荒芜草拂堤。微绿动时翻蝶舞，静林幽处住鸦啼。衣迎落叶秋风冷，洞锁斜阳夕照低。挥麈话僧閒白鹤，依依影映碧云栖。
红毛城
作者：卓梦采
朝代：清

荒夷遗旧垒，砥柱障神都。天堑凌江汉，崇墉控越吴。水光浮日出，波影撼城趋。雉堞苍烟断，津楼晚气孤。鲲豗薄暮岸，鹿聚碧沙舻。湖色晴看雨，潮声夜听枹。海天金锁钥，云物旧闉阇。众志成城固，声灵溢海隅。
避寇鼓山
作者：卓梦采
朝代：清

四野尘氛起，城头鼓角喧。欃枪纷市井，荼火乱乡村。糇橐头为戴，衣牵媪负孙。河山应不改，心迹向谁论。煮茗防烟沸，入深畏鸟言。见几宜早蹈，知避远于樊。遁迹鼓山里，倒颠历险巇。径深岩作牖，洞曲石为楣。钻穴眠蛇蝎，愁宵伴鹿麋。干戈入梦息，醒醉寸心知。掬水常携月，闻声最恶鸱。采薇非我志，聊以乐清饥。诛茆巢栖处，逍遥物外天。茑萝常绊枕，狙猱欲偷筵。烽火关山隔，咆哮梦寐连。无心看野鸟，洗耳听幽泉。煮石坚仍在，敲诗记罕全。夜深岩气静，长抱白云眠。世途多棘刺，吾欲向谁亲。高卧为长策，孤栖是逸民。洞虚花写影，树静月窥人。趺坐如禅相，爨虚未我贫。食鱼羞看铗，漉酒好将巾。始觉书生拙，空怀百战身。延伫步疏林，清风吹敝襟。山高岚易暝，洞隐气多阴。世事浑如幻，静观不昧心。君恩沧海阔，乡思白云深。蜩沸凄人耳，蝣浮笑我今。何时天雨降，庶得靖嚣音。
避寇鼓山·其一
作者：卓梦采
朝代：清

四野尘氛起，城头鼓角喧。欃枪纷市井，荼火乱乡村。糇橐头为戴，衣牵媪负孙。河山应不改，心迹向谁论。煮茗防烟沸，入深畏鸟言。见几宜早蹈，知避远于樊。
避寇鼓山·其三
作者：卓梦采
朝代：清

诛茆巢栖处，逍遥物外天。茑萝常绊枕，狙猱欲偷筵。烽火关山隔，咆哮梦寐连。无心看野鸟，洗耳听幽泉。煮石坚仍在，敲诗记罕全。夜深岩气静，长抱白云眠。
避寇鼓山·其二
作者：卓梦采
朝代：清

遁迹鼓山里，倒颠历险巇。径深岩作牖，洞曲石为楣。钻穴眠蛇蝎，愁宵伴鹿麋。干戈入梦息，醒醉寸心知。掬水常携月，闻声最恶鸱。采薇非我志，聊以乐清饥。
避寇鼓山·其五
作者：卓梦采
朝代：清

延伫步疏林，清风吹敝襟。山高岚易暝，洞隐气多阴。世事浑如幻，静观不昧心。君恩沧海阔，乡思白云深。蜩沸凄人耳，蝣浮笑我今。何时天雨降，庶得靖嚣音。
避寇鼓山·其四
作者：卓梦采
朝代：清

世途多棘刺，吾欲向谁亲。高卧为长策，孤栖是逸民。洞虚花写影，树静月窥人。趺坐如禅相，爨虚未我贫。食鱼羞看铗，漉酒好将巾。始觉书生拙，空怀百战身。
阿里港閒行
作者：卓梦采
朝代：清

曳杖携朋度港西，参差陌路几番迷。白云满地苍苔湿，流水一湾漠野齐。错落村庄狺吠犬，萧疏竹树叫山鸡。虎溪三笑疑非我，兴尽归来夕照低。
龙目井泉
作者：卓梦采
朝代：清

山下流泉冷沁冰，渫荒开甃涌清澄。穴通海眼鱼龙沸，波溢田膏雨雾蒸。茶鼎夜寒分石乳，药镵春煖洗云层。空潭老叟知谁氏，疑有安禅说偈僧。
挽陶澍联
作者：卓秉恬
朝代：清
体裁：联

天下大事公可属；江南遗爱民不忘。
游仁寿古佛寺
作者：卓秉恬
朝代：清

一难入危石，乱松青到门。隔花僧影淡，穿竹鸟声喧。殿古藏云气，帘高入涨痕。偶来寻断碣，零落字无存。
七鲲身行
作者：卓肇昌
朝代：清

台疆一线天，南北相对峙。安平障东流，咽喉称鹿耳。爰有七鲲身，固此邦之址。鼓山发其源，势与昆崙比。腾跃海东西，断续自逶迤。鳌首戴山峥，鲸背负天咫。排琲走金盘，影射北斗里。左旋右抱如画图，寒树依微映闉阇。鲲身晚照清如洗，风远飞帆细欲无。嘘气微号鼓鬐鬣，远控万里城之隅。熬素螺壳散成雪，点缀骊龙累累珠。有时鲲怒走沙石，羊角扶摇抟鹏翮。喧豗嘘烟红珊擎，比目鲽翻银涛白。下有蜃蚌争变化，喷沬腾掀几千尺。斯须浪静氛气收，空中隐现十二楼。云水青冥浮七岛，三壶萦带净于秋。阴火荧荧海人市，逐蜻尚有拟来游。古坞閒花明灭树，独茧欲下月鳌钩。挠歌唱罢人何处，残霞空锁数峰头。
万丹港曲
作者：卓肇昌
朝代：清

万丹港上白沙洲，一片湘波望欲浮。轻烟冉冉含朝旭，凫鸭寂寞卧丹邱。波心落莫悬孤影，红光直射六鳌头。金枢银阙荡嘘吸，縿旒闪闪飘烰烰。光怪直欲炫犀照，如车紫贝落星楼。空潭夜半一声笛，惊落梧桐几叶秋。秋深海净明，丹港尽成碧。水容侵古岸，峰影落江白。庙竹惟闻鸟，短帆不见客。雀声花外暝，寒猿泪孤夕。野戍漏声迟，萧疏云水宅。海底觅仙人，香花满青陌。仙槎何处寻，风光今胜昔。天公唤归弄海童，云幕四捲何玲珑。藏舟浮梁跨绝壑，隐见似与天河通。虹桥望断无消息，钓鱼归去月波空。月明夜半吹笙罢，人在蓬莱第一宫。津头遥指苍茫里，万家烟火有无中。
三畏轩偶成
作者：卓肇昌
朝代：清

小院傍崖暑气融，披襟独自挹清风。忽然坐睡瞢腾去，不觉残书落手中。廓西影泻月华残，城角玎玎漏滴阑。夜气犹存深猛省，半生心事付长叹。
三畏轩偶成·其一
作者：卓肇昌
朝代：清

小院傍崖暑气融，披襟独自挹清风。忽然坐睡瞢腾去，不觉残书落手中。
三畏轩偶成·其二
作者：卓肇昌
朝代：清

廓西影泻月华残，城角玎玎漏滴阑。夜气犹存深猛省，半生心事付长叹。
三畏轩竹枝词
作者：卓肇昌
朝代：清

小筑数椽近竹西，主人抱膝赋薰兮。泠然欲御长风去，一笑何烦过虎溪。閒步空阶午渐移，碧梧枝上语黄鹂。嗒然隐几瞢腾去，五老峰前话片时。寂寞窗棂昼影赊，凉飔初放雨天花。鸦飞落日苍茫里，道是桃源处士家。蝶似爱吾频结梦，树长对我鲜知名。忽然有客不衫履，尔我快谈话弟兄。昨夜东风夜雨凉，满山啼鸟自宫商。松阴覆地苔华湿，坐对炉烟白日长。端然闭户一先生，著得新书觉未曾。坐畏泥涂凭数卷，前身浑是个诗僧。架书披懒半颠倒，山径履稀任茑萝。自问尘心销几许，开窗閒看白云过。避暑禅房近夕曛，老僧翻阅贝多文。问他城郭山林事，手数轮珠默不闻。东风催我转胡床，坐落岚光午梦凉。蝉老树深音响别，閒将心事对残阳。行到前峰竹翠间，吹箫石上不知还。夜深暑退罗衣冷，自扣柴扉月满山。寄傲窗南物外情，可人花鸟笑相迎。论文有弟应兼友，嗟莫閒愁太瘦生。想像清光月影寒，幽怀日窄带应宽。弃襦未了书生债，背立閒庭漏已残。
三畏轩竹枝词·其一
作者：卓肇昌
朝代：清

小筑数椽近竹西，主人抱膝赋薰兮。泠然欲御长风去，一笑何烦过虎溪。
三畏轩竹枝词·其七
作者：卓肇昌
朝代：清

架书披懒半颠倒，山径履稀任茑萝。自问尘心销几许，开窗閒看白云过。
三畏轩竹枝词·其三
作者：卓肇昌
朝代：清

寂寞窗棂昼影赊，凉飔初放雨天花。鸦飞落日苍茫里，道是桃源处士家。
三畏轩竹枝词·其九
作者：卓肇昌
朝代：清

东风催我转胡床，坐落岚光午梦凉。蝉老树深音响别，閒将心事对残阳。
三畏轩竹枝词·其二
作者：卓肇昌
朝代：清

閒步空阶午渐移，碧梧枝上语黄鹂。嗒然隐几瞢腾去，五老峰前话片时。
三畏轩竹枝词·其五
作者：卓肇昌
朝代：清

昨夜东风夜雨凉，满山啼鸟自宫商。松阴覆地苔华湿，坐对炉烟白日长。
三畏轩竹枝词·其八
作者：卓肇昌
朝代：清

避暑禅房近夕曛，老僧翻阅贝多文。问他城郭山林事，手数轮珠默不闻。
三畏轩竹枝词·其六
作者：卓肇昌
朝代：清

端然闭户一先生，著得新书觉未曾。坐畏泥涂凭数卷，前身浑是个诗僧。
三畏轩竹枝词·其十
作者：卓肇昌
朝代：清

行到前峰竹翠间，吹箫石上不知还。夜深暑退罗衣冷，自扣柴扉月满山。
三畏轩竹枝词·其十一
作者：卓肇昌
朝代：清

寄傲窗南物外情，可人花鸟笑相迎。论文有弟应兼友，嗟莫閒愁太瘦生。
三畏轩竹枝词·其十二
作者：卓肇昌
朝代：清

想像清光月影寒，幽怀日窄带应宽。弃襦未了书生债，背立閒庭漏已残。
三畏轩竹枝词·其四
作者：卓肇昌
朝代：清

蝶似爱吾频结梦，树长对我鲜知名。忽然有客不衫履，尔我快谈话弟兄。
东港竹枝词
作者：卓肇昌
朝代：清

万顷波光漾碧空，满湖月色瑩青铜。渔歌忽起沧浪外，人在画桥一叶中。晓霞绚彩覆东洲，海曲人家逐岸流。烟水几湾帆片片，浮沉波影五花虬。东流迤逶好逍遥，苍绿参差佳致饶。极目沧溟天际表，四时野色水中描。截竹编成不系舟，东涯天际水云悠。眼前悟得维摩法，苇渡何劳世外求。湖边春水碧于苔，为听泠泠溪畔来。不耐颠风阻人兴，渔舟欲上又推开。那堪回首落曛西，岛树烟寒暮色低。分明听得吹长笛，祇隔峰前白水栖。海滨清洗碧天空，地近扶桑东复东。金镜曜辉云气散，茅檐先被一轮红。漠漠湖东气倍凉，平芜春浸碧沙长。前村落尽乌桕叶，无数人家在夕阳。景曜当空日未晡，无端雷雨暗东湖。谁将一片晴江色，写作潇湘烟雨图。岸边修竹欲干霄，无限波痕漾碧绡。茅屋夜深天似水，白芦尚有话溪桥。奚须方外忆蓬瀛，一片湘波别样清。风月主人閒便是，夜深枝上杜鹃声。津头苍绿锁烟霞，海曲停桡即是家。此去瀛壶应有路，可曾邀我饭胡麻。影里浮虹望里赊，数行天半落飞驾。何时乘得长风便，好向龙门泛一槎。溪东矫首白云层，花鸟偏迎旧日朋。欲觅安期仙子宅，昨宵梦里记吾曾。
东港竹枝词·其一
作者：卓肇昌
朝代：清

万顷波光漾碧空，满湖月色瑩青铜。渔歌忽起沧浪外，人在画桥一叶中。
东港竹枝词·其一
作者：卓肇昌
朝代：清
体裁：词

万顷波光漾碧空，满湖月色莹青铜。渔歌忽起沧浪外，人在画桥一叶中。
东港竹枝词·其七
作者：卓肇昌
朝代：清

海滨清洗碧天空，地近扶桑东复东。金镜曜辉云气散，茅檐先被一轮红。
东港竹枝词·其三
作者：卓肇昌
朝代：清

东流迤逶好逍遥，苍绿参差佳致饶。极目沧溟天际表，四时野色水中描。
东港竹枝词·其九
作者：卓肇昌
朝代：清

景曜当空日未晡，无端雷雨暗东湖。谁将一片晴江色，写作潇湘烟雨图。
东港竹枝词·其二
作者：卓肇昌
朝代：清

晓霞绚彩覆东洲，海曲人家逐岸流。烟水几湾帆片片，浮沉波影五花虬。
东港竹枝词·其五
作者：卓肇昌
朝代：清

湖边春水碧于苔，为听泠泠溪畔来。不耐颠风阻人兴，渔舟欲上又推开。
东港竹枝词·其八
作者：卓肇昌
朝代：清

漠漠湖东气倍凉，平芜春浸碧沙长。前村落尽乌桕叶，无数人家在夕阳。
东港竹枝词·其六
作者：卓肇昌
朝代：清

那堪回首落曛西，岛树烟寒暮色低。分明听得吹长笛，祇隔峰前白水栖。
东港竹枝词·其十
作者：卓肇昌
朝代：清

岸边修竹欲干霄，无限波痕漾碧绡。茅屋夜深天似水，白芦尚有话溪桥。
东港竹枝词·其十一
作者：卓肇昌
朝代：清

奚须方外忆蓬瀛，一片湘波别样清。风月主人閒便是，夜深枝上杜鹃声。
东港竹枝词·其十三
作者：卓肇昌
朝代：清

影里浮虹望里赊，数行天半落飞驾。何时乘得长风便，好向龙门泛一槎。
东港竹枝词·其十二
作者：卓肇昌
朝代：清

津头苍绿锁烟霞，海曲停桡即是家。此去瀛壶应有路，可曾邀我饭胡麻。
东港竹枝词·其十四
作者：卓肇昌
朝代：清

溪东矫首白云层，花鸟偏迎旧日朋。欲觅安期仙子宅，昨宵梦里记吾曾。
东港竹枝词·其四
作者：卓肇昌
朝代：清

截竹编成不系舟，东涯天际水云悠。眼前悟得维摩法，苇渡何劳世外求。
书院即景六咏
作者：卓肇昌
朝代：清

半亩宫墙布席坛，烟光云影绕干阑。岩蒸云气晴能雨，树挟风声夏欲寒。隐几亦山青未了，开窗满目界真宽。蹊间有客裴徊处，好把心茅仔细看。
书院即景六咏
作者：卓肇昌
朝代：清

夏木森森覆碧廊，凉飔蝉沸度残阳。可怜痴子呼蝶梦，为少书声闹草堂。顾影还疑悲痀偻，有怀欲诉笑螳螂。一枝聊得栖身处，络绎催人何太忙。
书院即景六咏
作者：卓肇昌
朝代：清

小筑衙斋傍水隈，鸣蛙阁阁恼人来。了无远近分双部，岂有官私噪几回。蝌蚪生前疑事幻，蟾蜍月下闹声哀。世间如许不平事，群沸纷纷莫漫猜。
书院即景六咏
作者：卓肇昌
朝代：清

紫燕珊珊落故轩，讲堂听罢自翩翻。双飞未忍留仙去，栖僻还宜处士门。秋客重来殷款款，主人惜未解言言。一生巧计输黄雀，饮啄官仓长子孙。
书院即景六咏
作者：卓肇昌
朝代：清

苍翠层层画不如，主人枯坐小亭虚。绿阴旎旖微飙度，疏影横斜淡月初。花似解人频揖客，鸟如知趣欲窥书。东风不管愁人倦，叶落阶前未扫除。
书院即景六咏
作者：卓肇昌
朝代：清

閒来寄傲倚窗南，墙外萧萧竹映蓝。雨滴犹闻悲帝子，风飘何用怨江潭。杯倾蚁绿枝先醉，阅到蠹文影代缄。好与坡公心赏处，沉当菁翠是春三。
仙人对奕
作者：卓肇昌
朝代：清

天公遗下石棋盘，洞里神仙日月宽。十九路谁分黑界，几千年自带云寒。剧怜人世纷争道，只换山中妙戏弹。乾雹声闻同玉响，不知还许采樵看。
仙人山
作者：卓肇昌
朝代：清

桃源洞里神仙闱，绝峤浮空望欲微。乐奏笙篁青嶂翠，杯倾琼液紫霞飞。耸身松杪星河近，控驭山头鹿猱归。洞口主人烦指点，若为茶灶若为矶。
仙山谣
作者：卓肇昌
朝代：清

天姥出东南，崔嵬云霄隔。地逐形胜高，不见云影坼。上有洪崖井，峰前许仙宅。逍遥登绝巅，来往仙人迹。或驭青牛骑，或控飞鹤白。朱霞散九光，珊珊颜瘦瘠。三素乘之下，六铢衣九襞。杉松郁虬龙，双仙坐危石。仙童三四人，环观相对弈。楸枰玉指分，轻敲金韵掷。飧以百炼丹，啖以青田核。斯须闻玉笙，山阳铁笛作。挥手忽停之，相看棋忘著。五峰何屴岧，灵草生根萼。但有青鼯啼，长林孤月落。山中局未终，人间几犹柞。千载倘归来，不复知城郭。
兰波岭晓发
作者：卓肇昌
朝代：清

踯躅兰波岭，独行无我群。鸡鸣茅店月，人步碧霄云。野树苍烟断，残更古戍闻。斜岐鹿迹混，晓色马头分。远渚纷渔火，荒村杂吠狺。旅人停过轼，曙气正方昕。
凤山八景
作者：卓肇昌
朝代：清

一泓澄澈隐沙洲，月色泠泠泛碧流。光浸潭空星斗阔，寒筛夜气荻芦秋。步溪应有怀三笑，垂钓讼看落半钩。可是若耶清迥处，诗人添得思悠悠。
凤山八景
作者：卓肇昌
朝代：清

丹山突兀千仞跻，春雨微濛望欲迷。别浦参差描远近，乱峰苍翠浑高低。鸟吟岩谷初晴树，人话溪桥落影西。翘首极天仙岛外，缈缥飞处五云栖。
凤山八景
作者：卓肇昌
朝代：清

冈峦盘曲乱峰堆，翠色青苍望几回。药圃橘红谁试啖，仙园桃熟客偷来。花传那子何曾见，种别风流异样开。欲问偓佺携手处，数声樵唱水云隈。
凤山八景
作者：卓肇昌
朝代：清

数仞宫墙映碧渠，曲塘清澈涨芙蕖。炎嘘玉蕊晴波现，香袅蜂须日照初。翠袖惊寒浑欲睡，红衣待晓倦轻舒。亭亭仙子凌烟渺，解语还看如不如。
凤山八景
作者：卓肇昌
朝代：清

泬寥丹港渡声齐，极浦苍茫望欲迷。一苇凌空寒浸月，片帆斜映浪平堤。白云深处桃源路，绿树丛中花县西。岛上渔人归去晚，参差残影落峰低。
凤山八景
作者：卓肇昌
朝代：清

海天奇巘郁崔嵬，鼍鼓逢逢何壮哉。疑是桃花初破浪，殷然地轴乍奔雷。声嘘螺蚌寒孤岛，气荡蛟龙映雪堆。悟得化机无滞处，乘除消息漫相猜。
凤山八景
作者：卓肇昌
朝代：清

琉球孤岛屹天池，霞蔚华腾若木枝。蓬峤陆离辉贝阙，金波滟漾捲朱旗。彩纹乍烘鸡屏舞，糺缦方浓鹤氅披。此去洪崖应有伴，朝餐五色换仙肌。
凤山八景
作者：卓肇昌
朝代：清

瞥见山光展翠屏，熹微岚气傍昏冥。参差掩映松杉色，点缀糊模鸟兽形。影落閒云仙髻渺，山回残照佛头青。何当半面绘图设，翘首无由问五丁。
双忠歌
作者：卓肇昌
朝代：清
体裁：古风

承平盗贼倡乱离，黄巾黑头角笳吹。么么伏莽妖氛集，天纲倏忽叹陵夷。伏波将军将才裔，冲车无城坚守陴。惨惨烟尘蔽天日，征鼙震动闪霓旗。青丝骆马黄金勒，宝剑错镂誓出师。留兵五百嚣且击，将军一怒犹孤支。其如咆哮肆猖獗，蕞尔偏隅守者谁。冲突犹欲斫贼头，满眼阴黯日厜㕒。回首江山无去路，刎颈一死肝胆披。张将军，杀身成仁后犹昔，壮哉真不负心赤。弹丸五日固其垒，枭獍乌合丧魂魄。元戎率师檄启行，前驱策辔列棨戟。昨日弯弓连白羽，恨不擒王批贼额。搴旂陷阵身如飞，轻入其锋忽遭厄。楛矢尽兮胶弦绝，断缨刺胸良可惜。卓哉二公若同揆，疾风劲节厉松柏。丈夫慷慨赴疆场，狼角悲号走沙碛。手提三尺鏖野驰，奋不顾身尸裹革。群丑烙死何能为，忠魂叱吒惊鸱吓。千载犹钦二守臣，气如长虹烛天白。
双忠歌
作者：卓肇昌
朝代：清

承平盗贼倡乱离，黄巾黑头角笳吹。么么伏莽妖氛集，天纲倏忽叹陵夷。伏波将军将才裔，冲车无城坚守陴。惨惨烟尘蔽天日，征鼙震动闪霓旗。青丝骆马黄金勒，宝剑错镂誓出师。留兵五百嚣且击，将军一怒犹孤支。其如咆哮肆猖獗，蕞尔偏隅守者谁。冲突犹欲斫贼头，满眼阴黯日厜㕒。回首江山无去路，刎颈一死肝胆披。张将军，杀身成仁后犹昔，壮哉真不负心赤。弹丸五日固其垒，枭獍乌合丧魂魄。元戎率师檄启行，前驱策辔列棨戟。昨日弯弓连白羽，恨不擒王批贼额。搴旂陷阵身如飞，轻入其锋忽遭厄。楛矢尽兮胶弦绝，断缨刺胸良可惜。卓哉二公若同揆，疾风劲节厉松柏。丈夫慷慨赴疆场，狼角悲号走沙碛。手提三尺鏖野驰，奋不顾身尸裹革。群丑烙死何能为，忠魂叱吒惊鸱嚇。千载犹钦二守臣，气如长虹烛天白。
古橘谣
作者：卓肇昌
朝代：清

蓬莱宫前合欢树，碧叶金衣凌霄坞。朝餐五色文彩霞，露浥金茎广寒府。六月珠颗红离离，樵者入山持雷斧。仙室窅然幽以深，小苑丛丛石洞古。洞门白犬笑人来，碧落峰前鸡鸣五。抱犊壁间列素书，欲稽叔夜辨峋嵝。羽衣高人玉炼颜，手把珊瑚拂云麈。赠我金瓣珠盘红，晏婴并食不欲剖。千头木奴不记年，逾淮而北枳为乳。金骨仙骑红尾凤，乘空回首笙箫弄。山风缥缈剪霞绡，孤鹤咬咬寒泪冻。雾盖狂尘亿兆家，世人犹作牵情梦。
暮春游元兴岩
作者：卓肇昌
朝代：清

招提南郭外，乘兴爰相于。岚气青逾迥，川光碧漾潴。化城团竹里，香刹绕春馀。优钵昙心净，坞云梅影疏。酒香诗弄胆，归暮月窥予。携手问津处，一竿人钓鱼。
月眉池行
作者：卓肇昌
朝代：清

当年游玩地，荒凉剩故园。几湾深浅水，半亩月池存。故老传遗事，盛衰安足论。台榭今已墟，破闼为茅轩。牛羊下日夕，老树擢貆猿。明月映眉生，寒蚓诉秋繁。破莲无完衣，露白咽孤鸳。閒花恋旧蝶，寂寞落黄昏。游鱼唼淰淰，故宅在藻蕴。未若兹鱼乐，姁妪儿与孙。荒塘稍延伫，流水声潺湲。拟欲留题去，临题无可言。
沙马矶山
作者：卓肇昌
朝代：清

怪石嵯峨似马头，矶声嘶铁响清秋。莓苔深锁疑毛长，雾雨长蒸若汗流。金勒午抛芳草径，玉鞭春落绿杨沟。曾驱西北风尘警，归卧沧沙玉岛洲。
渡弥陀港
作者：卓肇昌
朝代：清

一片云帆泛海垠，空空总未了吾真。净波悟得如如相，逐浪惭为汲汲人。苇渡几曾疑太幻，拈花未觉笑何因。弥陀老佛如相晤，为问方壶那个津。
罗汉门
作者：卓肇昌
朝代：清

步入诸天莲社踪，剧怜罗汉岭千重。悬崖绝磴无飞鸟，乱竹空山尽晚蛩。十八老峰看似鹫，万年青树矫于龙。罗门不与沙门净，花径谁拈欲笑容。
观音山
作者：卓肇昌
朝代：清

嵯崚磊落映青螺，面面人看似普陀。洞口草深迷佛眼，峰前竹密护仙窝。云行老树青鼯过，雪落长溪白鸟歌。菩萨低眉三岛外，如如空相奈云何。
访冈山石洞
作者：卓肇昌
朝代：清

洞里神仙闻所闻，峰头奇怪路斜分。桃花满地飞红雨，橘树环崖涨白云。饭熟青精炊石乳，溪流寒玉乱厖狺。何当天姥无情甚，祇隔红阑手自芸。
过朝天岭
作者：卓肇昌
朝代：清

不识朝天路，天门半面遮。白云驱马犊，僻坞跃鱼虾。出谷飞烟薄，穿林度日斜。崖崩迂客路，木落见人家。野鹜喧秋壑，山桥枕浅沙。前村乌桕熟，呼酒且须赊。
鹿耳门口夜泊遭风
作者：卓肇昌
朝代：清

滔滔天上涌，栖泊未遑安。独夜江中梦，惊涛雨后看。长縆绵浦阔，孤岛觉栖单。愁耐今宵永，胆深六月寒。阴荧疑远近，怒激听凄酸。晴晓梢移陌，潮痕尚未乾。
鹿耳门泛舟
作者：卓肇昌
朝代：清

小棹轻摇鹿耳隈，征人万里赋归来。潮依草岸痕初落，风度蒲帆影半开。残日海门寒蚌蜃，隔江烟树起楼台。重重锁钥真天险，湠漫回澜亦壮哉。
鼓山八咏
作者：卓肇昌
朝代：清

丰山霜后彻，缥缈白云陲。地净音偏迥，山深响觉迟。潭龙听讲罢，枯衲坐禅时。清夜寒猿泪，閒敲画舫移。经廊残月冷，和雨度声悲。不寐发深省，花宫露满墀。
鼓山八咏
作者：卓肇昌
朝代：清

冰井甘于醴，涓涓万斛泉。玉矶喷雪碎，石乳撒花溅。蟹眼千寻渫，龙澌百丈渊。茶珰烹活火，药鼎沸松烟。金鲤溯流跃，苍骊抱月眠。嘘云徵有象，洒润遍桑田。
鼓山八咏
作者：卓肇昌
朝代：清

屃赑连天耸，巍巍郁翠峤。排锋凌泰岳，俯视渺么么。坐石霞生岫，踏蹊虹作桥。松梢频碍月，鸦背欲干霄。天半来归衲，云根下晚樵。置身亲斗极，沧海一浮瓢。
鼓山八咏
作者：卓肇昌
朝代：清

忽听樵子唱，踯躅下前山。几曲斜峰乱，一肩落日还。轻风闻远浦，清响度花湾。袅袅莺频和，泠泠石点顽。行歌聊自适，笑士不如间。试问家何处，白云屋半间。
鼓山八咏
作者：卓肇昌
朝代：清

旗滨泬寥夜，渔火满沙洲。风渚荧荧乱，星船点点秋。疑珠鲛欲泣，高烛蜃为楼。二岛辉珊树，五花漾翠虬。光摇平野阔，影入大江流。客梦中宵永，残灯古渡头。
鼓山八咏
作者：卓肇昌
朝代：清

海门清泬寥，轻棹欲杭之。月映鳌头落，流分燕尾支。回帆挝听鼓，潜壑客探骊。宵静波心迥，舟摇嶂势驰。村光遥望渺，归思度湾迟。唱罢金鸡晓，伊人水一涯。
鼓山八咏
作者：卓肇昌
朝代：清

石塔凌波起，矶头棹几竿。沙明鱼认饵，影落水浮峦。太乙舟初泊，任公钓欲残。半钩人坐月，绝顶夜忘寒。好乘长风破，剧怜独茧难。烟霞聊寄傲，即此是严滩。
鼓山八咏
作者：卓肇昌
朝代：清

突兀海中石，群瞻西竺人。崚嶒天外现，髣髴如来身。佛顶云生髻，伽趺草作茵。千江明月夜，三岛碧波春。常以杯为渡，浑疑鹫是真。自心法本有，奚必问诸滨。
龟山八景
作者：卓肇昌
朝代：清

名山多杂卉，蓊荟忽濛濛。树落苍烟外，春飞细雨中。隔枝蛩语别，喧雨鸟音同。鹤入松梢雪，莺翻叶底风。干黏苍藓润，翠滴碧潭空。渭北春光早，万年色正融。
龟山八景
作者：卓肇昌
朝代：清

寒夜声俱寂，穷猿擢老枝。群欢歌和汝，孤调唳凄其。鸣晦知心渺，冲寒顾影危。好吟催梦短，悲思度更迟。弄笛留遗韵，赐绯或待期。啸啼聊自适，长伴商山居。
龟山八景
作者：卓肇昌
朝代：清

曙色山逾迥，层层映翠螺。浮岚微影动，排闼送青过。宿雾松梢断，苍烟树杪拖。仙鬟妆罢晓，玉女镜初磨。气似添朝爽，容犹带夜皤。遥知蓬岛里，瑞霭更如何。
龟山八景
作者：卓肇昌
朝代：清

朱明蒸溽暑，香刹度薰风。习习生阿卷，徐徐过院东。篆烟香泛袅，优钵影飘融。送雨飞遥浦，将云度旧丛。携筇披老衲，曲径扫奚童。解愠欣康阜，瑶阶谱舜桐。
龟山八景
作者：卓肇昌
朝代：清

皓魄秋霄迥，千林漾影妍。几重深浅树，万里泬寥天。照委桃腮腻，寒筛碧筱鲜。恋花残蝶梦，栖树睡禽仙。林气微风动，苔华带露湔。冰壶瑩彻里，普照正无偏。
龟山八景
作者：卓肇昌
朝代：清
体裁：五言排律

皓魄秋霄迥，千林漾影妍。几重深浅树，万里泬寥天。照委桃腮腻，寒筛碧筱鲜。恋花残蝶梦，栖树睡禽仙。林气微风动，苔华带露湔。冰壶莹彻里，普照正无偏。
龟山八景
作者：卓肇昌
朝代：清

瞥见郊原迥，攀跻独造巅。荒村团翠绿，平野乱风烟。数点凌霄雁，几行冒雨犍。井疆纷姓氏，熙皞绘山川。古道长杨里，归舟落照边。置身亲斗极，兴会觉悠然。
龟山八景
作者：卓肇昌
朝代：清

绝顶晴峰陟，遥瞻碧海迎。川光山上涌，巨浸望中生。浑似凌天汉，依稀接玉京。坐云看变化，观水悟清明。沙鸟孤飞尽，归舟一抹横。缈缥无尽处，从此达蓬瀛。
龟山八景
作者：卓肇昌
朝代：清

腊屐方凭陟，桑榆坠郁华。夕岩浮隐见，紫气映参差。倚槛馀残影，开窗欲烘霞。山将图乍捲，人自望中赊。翠染蛾眉黛，红攒佛髻花。不愁风景晚，返照正无涯。
史梦兰继室田太夫人九十大寿
作者：单东笙
朝代：清
体裁：联

宣幄延庥，兰陔上寿；椒盘献瑞，莱彩承欢。
垂帘
作者：单可惠
朝代：清

垂帘扫地宛精庐，心太平时万事虚。风紧不妨蝉噪稳，天晴又是豆花疏。贫欺鲍叔难为贾，懒绝山公未用书。只说才人困箕口，诗情零落也怜余。
客舍
作者：单可惠
朝代：清

客舍夜来雨，推窗看杏花。新晴报钟鼓，春水上鱼虾。有酒皆成泪，何人不忆家。家中几兄弟，流落隔天涯。
访李五星
作者：单可惠
朝代：清

客行深巷曲，犬吠竹篱根。住近城西郭，幽于岭背村。秋声来远树，草色闭闲门。余亦谢时事，言寻静者论。
送郝武民游大泽山
作者：单可惠
朝代：清

太山虽云高，不如东海劳。我昨梦游踏其顶，俯视一气无岧峣。大泽拔地五千仞，势与劳岱为单椒。名士爱山如爱色，一时得意皆倾国。买之不惜髯参钱，一生能著几两屐。有客有客字武民，嵚崎历落可笑人。手中九节赤城杖，名山面目识其真。峰头日出金雅翥，世上好梦人未寤。此去浩歌问郁仪，留我他日题名处。
高福寺行
作者：单可惠
朝代：清

高福古寺何巍昂，谁其作者商河王。碧瓦朱甍照山水，以石为柱花础方。行人下马日卓午，红尘扑面生清凉。僧言此地泉水好，石鼎小煮鱼眼汤。生天成佛吾未勇，膜拜懒与瞻毫光。画手将毋腕有鬼，龙象著壁皆飞扬。风窗纵横千贝叶，相彼饥鼠充其肠。开门或有王新建，大阁谁与唐李康。自古贤王多好事，以其余力开道场。百六十年一走马，此寺岂不关兴亡。螭首龟趺尚林立，寒食雨过苔痕苍。莫笑扪碑萧夫子，强推甲乙寻偏旁。
新霁
作者：单嘉猷
朝代：清

积雨林薄昏，湿云漫岩屋。出门望阴晴，快睹开初旭。高峰耸螺鬟，润泽比膏沐。池塘潋滟波，半没新生竹。草深蛙黾喜，繁响出丛绿。落花淡无言，点点洒春服。老农急磨镰，陇上来麰熟。往矣适予情，正可骑黄犊。
归自任家湾
作者：单学傅
朝代：清

春尽偶然归故园，紫藤花映竹篱门。客中况味多艰苦，为对慈亲不敢言。
杂诗
作者：单学傅
朝代：清

丘中多蓬麻，风起香盈路。知有幽兰花，深深采无处。不采自芬芳，所感岁迟暮。君亮执坚节，非种力锄去。素心默无言，持此待君遇。
溪上
作者：单学傅
朝代：清

回溪风飏縠纹斜，记得桥西有酒家。长日柳堤人不到，两三鸥鹭守荷花。
漫兴
作者：单学傅
朝代：清

屋小眉都碍，床欹膝反舒。驱愁终仗酒，医俗止宜书。树秃仍栖鸟，溪寒不聚鱼。耽吟无和者，诗境得秋疏。
题醉绿村居壁
作者：单学傅
朝代：清

更无剥琢到柴荆，两载栖迟兴剧清。地不鹿门聊隐遁，家如燕垒暂经营。半醺酒有缠绵致，新种花多烂漫情。最好月明人静夜，纺车声和读书声。
晓渡瓦哈木河
作者：单懋谦
朝代：清

破晓冲寒渡，春深拥敝裘。山仍含雪睡，河尚带冰流。远塞愁羁客，衰年愧壮游。此行亦自笑，并不为封侯。
过深河驿有感
作者：单懋谦
朝代：清

千里风尘两鬓霜，长途老境黯然伤。支离病马嘶荒驿，瑟缩寒鸦下夕阳。不尽悲歌增感慨，欲将凭吊寄苍茫。青磷白骨都消尽，莫问当年古战场。
挽郭嵩焘联
作者：单教钧
朝代：清
体裁：联

遗策为百世利，著书括百家言，经济文章，洞庭之南此间气；恤困活数千人，持节通数万里，富贵寿考，汾阳以后有嗣音。
读书一首示濂孙
作者：单溥元
朝代：清
体裁：古风

读书备行文，书实文之祖。第为掠剩计，读书事已苦。经精与子奥，不拒万目睹。撰述贻后来，古人骨已腐。其鬼既不灵，何由诉肺腑。缘何日胝沐，各自矜汲古。官服肆扯挦，衣绣供拆补。试观养人物，至宝首禾黍。嘉谷缘土产，食谷不食土。买珠羡空椟，笑倒居奇贾。含英而咀华，后生慎如茹。
挽张之洞联
作者：单祖诒
朝代：清
体裁：联

备清慎勤以居官，名臣大儒，合为一传；立德功言为不朽，出将入相，翊我三朝。
再过富阳
作者：单钰
朝代：清

欹枕推篷赋远游，橹声叹乃狎沙鸥。空濛烟雨舟如叶，又过春江第一楼。
湖上
作者：单钰
朝代：清

潋滟湖光似镜清，支筇怅望独含情。烟笼古树多藏寺，岭度残钟半入城。山驻絮云间不散，波涵珠月晓还明。却怜放鹤人仙去，谁为梅花作主盟。
过百步溪
作者：单钰
朝代：清

路向天台山四围，屈盘石磴入云微。林猿探果跳枝过，江鹭衔鱼贴水飞。蒸作晓霞迷洞口，滴来晚翠湿春衣。杳然乘兴忘机事，欲觅仙灵叩石扉。
自黄茅岭至大哨作
作者：南天章
朝代：清

崎岖不减夜郎西，春雨春风送马蹄。寂寞山冈花烂漫，子规时杂鹧鸪啼。
寄怀陶云汀内翰
作者：南尚中
朝代：清

屡被诸公赏，惭无诗入神。清风生饯席，好雨慰农人。地僻交游罕，时移客味新。晚过桃李下，犹似领残春。
听雨
作者：南潜
朝代：清

梧桐滴沥客心惊，秋雨能吹白发生。孤馆灯昏惟对影，丽谯鼓湿不知更。前宵松月疑尘梦，明日泥涂听屐声。寻著漏痕当屋角，夜深百匝绕书行。
宫人入道和唐人
作者：南潜
朝代：清

听断昭阳鼓吹声，道家衣向御前更。已抛团扇三秋怨，却胜琵琶万里行。留锦只谋装秘笈，买丝还拟绣飞琼。天家异日赍香使，白发宫奴记旧名。
招魂曲
作者：南潜
朝代：清

梦魂夜逐青桐叶，飞落秋园作蝴蝶。一星鬼火入筵青，法王院榜招魂帖。灵幡剪纱钱剪纸，月黑松摇古须鬣。高僧咒开枉死城，精灵隐隐啼秋怯。啸声认得故人魂，犹带生前旧豪侠。
小相岭用周学使碑上韵
作者：博卿额
朝代：清

汉相经营地，孤城此日存。断碑横驿路，老树护关门。天末回峰影，山根极水痕。晚风闻社鼓，报赛遍江村。
汉中
作者：博卿额
朝代：清

周遭山翠列屏齐，草色平原望欲迷。云栈南来秦地尽，汉江东去楚天低。轰雷绝壑巴船响，落日荒祠杜宇啼。遥指岚光何处宿，西风笮马顿衔嘶。
万柳堂
作者：博尔都
朝代：清

高堂翠绕柳千条，振策登临入绛霄。日影渐移云覆槛，泉声不散雨过桥。山盘曲径看人小，花布重阴隔市遥。莫怨章台攀折手，月明还有客吹箫。
东皋泛舟
作者：博尔都
朝代：清

乘兴兰桡泛碧溪，渔歌惊散水禽啼。白蘋渡口烟初暝，红蓼滩前月又低。
务间
作者：博尔都
朝代：清

务间乘小艇，随意下清湍。霁雨夕阳寺，秋风红蓼滩。沙明蛩语急，云薄雁声寒。尽日无人识，烟波伴钓竿。
南苑
作者：博尔都
朝代：清

城南御气动昭回，羽葆参差帐殿开。落日归来盘马埒，春风吹上晾鹰台。长杨苑侧金笳发，细草原头画鼓催。自有词人夸羽猎，眼中多少上林材。
寄怀梅耦长
作者：博尔都
朝代：清

帝城别后竟谁依，知向江干暂息机。雨过渔舟当户集，秋深沙燕贴窗飞。爱看水月宵移棹，静憩松阴画掩扉。几欲寄书征雁杳，空教翘首对斜晖。
寄怀汪钝翁
作者：博尔都
朝代：清

故人三载别，烟树杳重重。归雁雨中去，裁诗花下封。尝同卧山馆，空复对云松。犹记题名处，玉泉最上峰。
寄怀王抡客
作者：博尔都
朝代：清

忆汝遥羁鹦鹉洲，半生寥落被羊裘。百篇投老情犹壮，三寸徒存策未收。夜雨潇湘蝴蝶梦，秋风鸿雁稻粱谋。天边黄石何由见，脉脉慵登尺五楼。
松化石歌
作者：博尔都
朝代：清

吾家有奇石，乃是松所化。空谷几千春，移来傍亭榭。园林从此多清氛，苍藓玉节依然存。日斜窗外满寒翠，月明帘下留层云。我至盘桓长手抚，似带幽岩旧风雨。虬枝无复波涛惊，霜皮半染莓苔古。锦纹素质寒菁葱，阶前仿佛山灵通。只知今日成黄石，那解当年是赤松。
桃花寺
作者：博尔都
朝代：清

山寺凭栏对夕曛，寒烟暮霭互氤氲。数间茅屋围红树，一曲清溪出白云。
潞河晓发
作者：博尔都
朝代：清

画鹢鸣晨鼓，荒堤起曙钲。推窗看月卧，挂席破烟行。村远连沙白，林昏接水平。翛然心意静，真觉万缘轻。
秋夜
作者：博尔都
朝代：清

闭户无尘虑，幸免事干谒。赋性实鲁钝，壮心竟消歇。天际来冥鸿，飞鸣度城阙。声响一何哀，依依清人骨。顾我东篱菊，露重香不发。独坐抱玉琴，披氅待寒月。披莱觅高士，暮归霜满天。东山月始上，万籁已悄然。花气滋秋露，漏声滴寒泉。思就壶公宿，凌风共周旋。
秋夜·其一
作者：博尔都
朝代：清

闭户无尘虑，幸免事干谒。赋性实鲁钝，壮心竟消歇。天际来冥鸿，飞鸣度城阙。声响一何哀，依依清人骨。顾我东篱菊，露重香不发。独坐抱玉琴，披氅待寒月。
秋夜·其二
作者：博尔都
朝代：清

披莱觅高士，暮归霜满天。东山月始上，万籁已悄然。花气滋秋露，漏声滴寒泉。思就壶公宿，凌风共周旋。
答友人见怀
作者：博尔都
朝代：清

忆尔清风夕，怀予定有吟。悠悠东去水，不及此情深。为觅无声句，酬兹太古心。来宵新月上，待尔再弹琴。
蓟门
作者：博尔都
朝代：清

燕关一夜西风生，黄云吹堕渔阳城。剪烛无言起愁坐，万户千门惟月明。忽听天边笛声作，隐隐随风度罗幕。鸿雁遥从塞外来，月明倒影楼头落。阑干倚遍夜婆娑，杨柳曾伤攀折多。玉笛能传千载怨，秋来愁听武陵歌。
送冯文子南旋
作者：博尔都
朝代：清

文子南归日，耸身骑白龙。凌风一长啸，飞过九华峰。齐鲁关河涌，淮阳云树重。他时如记忆，吟咏寄囊封。诘旦唱骊歌，清秋奈别何。寒花孤驿少，哀雁大荒多。扬子乘风渡，康郎冒雨过。草堂虽好在，遮莫滞烟萝。蕙带束奚囊，飘然向草堂。近窗惟药灶，比舍即渔庄。细雨沾苔滑，高云覆院凉。几年栖隐地，松菊未全荒。
送冯文子南旋·其一
作者：博尔都
朝代：清

文子南归日，耸身骑白龙。凌风一长啸，飞过九华峰。齐鲁关河涌，淮阳云树重。他时如记忆，吟咏寄囊封。
送冯文子南旋·其三
作者：博尔都
朝代：清

蕙带束奚囊，飘然向草堂。近窗惟药灶，比舍即渔庄。细雨沾苔滑，高云覆院凉。几年栖隐地，松菊未全荒。
送冯文子南旋·其二
作者：博尔都
朝代：清

诘旦唱骊歌，清秋奈别何。寒花孤驿少，哀雁大荒多。扬子乘风渡，康郎冒雨过。草堂虽好在，遮莫滞烟萝。
送华子千南归
作者：博尔都
朝代：清

对酒离怀且共宽，那堪匹马出长安。烟凝春草荒城暮，雨湿轻帆野渡寒。幸有云山供过眼，祇凭僮仆劝加餐。知君不惯尘氛苦，好向清溪把钓竿。